title: 2009 m. rugsėjo 16 d. Europos Parlamento ir Tarybos Sprendimas Nr. 716/2009/EB, kuriuo nustatoma Bendrijos tam tikros finansinių paslaugų, finansinės atskaitomybės ir audito sričių veiklos paramos programa

text:
25.9.2009

               LT

               Europos Sąjungos oficialusis leidinys

               L 253/8

      EUROPOS PARLAMENTO IR TARYBOS SPRENDIMAS Nr. 716/2009/EB
   2009 m. rugsėjo 16 d.
   kuriuo nustatoma Bendrijos tam tikros finansinių paslaugų, finansinės atskaitomybės ir audito sričių veiklos paramos programa
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               Finansinių paslaugų sektorius yra pagrindinė vidaus rinkos sudedamoji dalis, turinti lemiamos reikšmės tinkamam Europos ekonomikos veikimui ir pasauliniam konkurencingumui. Veiksmingam ir dinamiškam finansų sektoriui būtina tvirta reguliavimo ir priežiūros sistema, kuri galėtų atitikti vis labiau integruotų Bendrijos finansų rinkų poreikius.

               (2)

               Nuo 2007 m. tęsiasi finansų rinkų krizė, dėl kurios finansinių institucijų priežiūros, finansinės atskaitomybės ir audito klausimai atsidūrė Bendrijos politinės darbotvarkės centre ir todėl būtina užtikrinti gerai veikiančią vidaus rinkai skirtą bendrą sistemą.

               (3)

               Pasaulio ekonomikoje taip pat reikia suderinti standartus tarp jurisdikcijų ir parengti tarptautinius standartus taikant skaidrias ir demokratiškas procedūras. Todėl svarbu, kad Bendrija dalyvautų finansų rinkų tarptautinių standartų rengimo procese. Siekiant užtikrinti, kad būtų paisoma Bendrijos interesų ir kad pasauliniai standartai būtų aukštos kokybės bei suderinami su Bendrijos teise, ypač svarbu, kad tame tarptautinių standartų rengimo procese būtų tinkamai atstovaujama Bendrijos interesams.

               (4)

               Pagal 2002 m. liepos 19 d. Europos Parlamento ir Tarybos reglamentą (EB) Nr. 1606/2002 dėl tarptautinių apskaitos standartų taikymo (3) (TAS reglamentas) tarptautiniai finansinės atskaitomybės standartai (TFAS) turėtų būti įtraukti į Bendrijos teisę ir juos turėtų taikyti bendrovės, kurių vertybiniais popieriais leista prekiauti reguliuojamoje rinkoje Bendrijoje, jei TFAS atitinka tame reglamente nustatytus kriterijus. Todėl TFAS turi didelę įtaką vidaus rinkos veikimui, o Bendrija yra tiesiogiai suinteresuota užtikrinti, kad rengiant ir tvirtinant TFAS būtų nustatomi vidaus rinkos teisės sistemos reikalavimus atitinkantys standartai.

               (5)

               TFAS nustato Tarptautinių apskaitos standartų valdyba (TASV), o su jais susijusius aiškinimus teikia Tarptautinis finansinės atskaitomybės aiškinimo komitetas (TFAAK); šios dvi įstaigos priklauso Tarptautinių apskaitos standartų komiteto fondui (TASKF). Todėl svarbu nustatyti tinkamą TASKF finansavimo tvarką.

               (6)

               2001 m. Europos organizacijos, atstovaujančios emitentams, investuotojams ir apskaitos specialistams, dalyvaujantiems finansinės atskaitomybės procese, įsteigė Europos finansinės atskaitomybės patariamąją grupę (EFRAG). Vadovaudamasi TAS reglamentu, EFRAG teikia Komisijai nuomones, ar tam tikras TASV nustatytas standartas arba TFAAK pateiktas aiškinimas, kurį reikia patvirtinti, atitinka Bendrijos teisę. Be to, EFRAG vis dažniau naudojama kaip priemonė perduoti techninę informaciją aukštesniam valdymo lygiui apie apskaitos standartų projektus.

               (7)

               Atsižvelgiant į svarbų EFRAG vaidmenį teikiant paramą, susijusią su vidaus rinkos teise ir politika, taip pat tarptautiniu lygiu atstovaujant Europos interesams standartų rengimo procese, Bendrijai būtina prisidėti prie EFRAG finansavimo.

               (8)

               Kalbant apie teisės aktais nustatyto audito sritį, 2005 m. Stebėsenos grupė (tarptautinė organizacija, atsakinga už Tarptautinės buhalterių federacijos (TBF) valdymo reformos priežiūrą) įsteigė Viešojo intereso priežiūros tarybą (PIOB). PIOB vaidmuo – prižiūrėti procesą, kurio rezultatas – tarptautinių audito standartų (TAS) priėmimas, ir kita su viešuoju interesu susijusi TBF veikla. TAS gali būti patvirtinami, kad būtų taikomi Bendrijoje, jei jie visų pirma parengti laikantis tinkamos procedūros, viešosios priežiūros ir skaidrumo, kaip reikalaujama pagal 2006 m. gegužės 17 d. Europos Parlamento ir Tarybos direktyvos 2006/43/EB dėl teisės aktų nustatyto metinės finansinės atskaitomybės ir konsoliduotos finansinės atskaitomybės audito (4) 26 straipsnį.

               (9)

               TAS įtraukimas į Bendrijos teisę ir svarbus PIOB vaidmuo užtikrinant, kad jie atitiktų Direktyvoje 2006/43/EB nustatytus reikalavimus, reiškia, kad Bendrija tiesiogiai suinteresuota užtikrinti, jog rengiant ir tvirtinant tokius standartus būtų nustatomi vidaus rinkos teisės sistemą atitinkantys standartai. Todėl svarbu užtikrinti tinkamą PIOB finansavimo tvarką.

               (10)

               Todėl reikėtų nustatyti Bendrijos programą (toliau – programa), siekiant, jog būtų bendrai finansuojamos EFRAG, TASKF ir PIOB veiklos, kuriomis pagal 2002 m. gruodžio 23 d. Komisijos reglamento (EB, Euratomas) Nr. 2342/2002, nustatančio išsamias Tarybos reglamento (EB, Euratomas) Nr. 1605/2002 įgyvendinimo taisykles (5), 162 straipsnį siekiama Europos bendros svarbos interesų tikslų, rengiant ir tvirtinant standartus arba prižiūrint standartų rengimo procesą finansinės atskaitomybės ir audito srityje.

               (11)

               Taip pat reikėtų numatyti dotacijas trims teisinėms paramos struktūroms, kurių vienintelis tikslas – teikti administracinę paramą Europos vertybinių popierių rinkos priežiūros institucijų komitetui, įsteigtam Komisijos sprendimu 2009/77/EB (6), Europos bankininkystės priežiūros institucijų komitetui, įsteigtam Komisijos sprendimu 2009/78/EB (7) ir Europos draudimo ir profesinių pensijų priežiūros institucijų komitetui, įsteigtam Komisijos sprendimu 2009/79/EB (8) (toliau kartu – priežiūros komitetai), jų įgaliojimams ir projektams, susijusiems su priežiūros konvergencija, visų pirma su nacionalinių priežiūros institucijų darbuotojų mokymu ir informacinių technologijų projektų valdymu, vykdyti.

               (12)

               Finansinė krizė parodė, kad reikia nedelsiant siekti pažangos priežiūros konvergencijos ir bendradarbiavimo srityse. Todėl tikslinga, kad Bendrija finansiškai prisidėtų prie konkrečių priežiūros komitetų veiksmų, kuriuos ketinama įgyvendinti siekiant tokios pažangos.

               (13)

               Kalbant apie priežiūrą, būtina vienodai įgyvendinti ir taikyti Bendrijos teisę finansinių paslaugų srityje, norint pašalinti likusias kliūtis, trukdančias sklandžiai veikti vidaus rinkai. Vienos iš veiksmingiausių ir tinkamiausių priemonių siekiant pašalinti tokias kliūtis – geresnės bendro mokymo paslaugos, kurias nacionalinių priežiūros institucijų darbuotojams teiktų priežiūros komitetai, ir bendrų informacijos technologijų priemonių rengimas.

               (14)

               Priežiūros, apskaitos ir audito srityse veikiantys organai yra itin priklausomi nuo finansavimo ir, nepaisant jų atliekamo svarbaus vaidmens Bendrijoje, nė vienas iš siūlomų programos paramos gavėjų negauna jokios finansinės paramos iš Bendrijos biudžeto, o tai gali turėti įtakos jų gebėjimui vykdyti savo atitinkamą misiją, turinčią lemiamos įtakos vidaus rinkos veikimui.

               (15)

               Bendrijos bendru finansavimu paramos gavėjams užtikrinamas aiškus, stabilus, įvairus, tinkamas ir pakankamas finansavimas bei galimybė nepriklausomai ir veiksmingai įgyvendinti savo viešojo intereso misiją.

               (16)

               Turėtų būti skirtas pakankamas finansavimas, Bendrijos įnašą suteikiant priežiūros komitetų veiklai ir tarptautinių apskaitos bei audito standartų rengimui, visų pirma TASKF veiklai, įskaitant EFRAG ir PIOB.

               (17)

               Bendrijos finansavimas, visų pirma konkrečiu TASKF atveju, turėtų būti skiriamas su sąlyga, kad praktikoje bus įgyvendintos Bendrijos reikalaujamos valdymo reformos.

               (18)

               Kasmet teikdami darbo programų projektus Europos Parlamentui, Tarybai ir Komisijai, kaip reikalaujama 2008 m. spalio 9 d. Europos Parlamento rezoliucijoje (9) ir 2008 m. gegužės 14 d. Tarybos išvadose, priežiūros komitetai turėtų į tokias darbo programas įtraukti skyrių, kuriame būtų išsamiai aprašyta pateikimo metais pagal programą finansuota veikla, visų pirma nurodant finansavimo sumas ir finansuotos veiklos rezultatus, taip pat aprašyti veiklą, kuriai atlikti priežiūros komitetai ketina kitais metais prašyti Komisijos finansavimo pagal programą.

               (19)

               Be to, kad bus keičiami TASKF ir EFRAG finansavimo modeliai, šiuo metu vyksta šių organų valdymo reformos, kurių poreikį parodė finansinė krizė, siekiant užtikrinti, kad jų struktūra ir procesais būtų užtikrintas jų gebėjimas nepriklausomai, veiksmingai, skaidriai ir demokratiškai įgyvendinti savo viešojo intereso misiją. Tų reformų svarba pabrėžta 2009 m. vasario 25 d. Finansinės priežiūros aukšto lygio darbo grupės, kuriai pirmininkauja Jacqueso de Larosière (vadinamoji J. de Larosière’o grupė), ataskaitoje, Europos Vadovų Tarybos pavasario susitikimui skirtame 2009 m. kovo 4 d. Komisijos komunikate „Europos ekonomikos atkūrimo skatinimas“, ir 2009 m. balandžio 2 d. Didžiojo dvidešimtuko (G-20) susitikime. Tos reformos turėtų būti įgyvendintos dar prieš pradedant skirti Bendrijos bendrą finansavimą. Kalbant apie TASKF, reformos turėtų, inter alia, atitikti 2008 m. balandžio 24 d. Europos Parlamento rezoliucijoje dėl tarptautinių finansinės atskaitomybės standartų (TFAS) ir Tarptautinių apskaitos standartų valdybos (TASV) valdymo ir 2008 m. liepos 8 d. Tarybos išvadose pateiktus lūkesčius, visų pirma įsteigti priežiūros valdybą, kuriai būtų suteikti atitinkami įgaliojimai ir kuri būtų tinkamai sudaryta, taip pat užtikrinti didesnį TASKF procesų, per kuriuos rengiami standartai ir darbotvarkė, skaidrumą ir teisėtumą, padidintą Standartų patariamosios tarybos veiksmingumą ir įteisinti poveikio vertinimo vaidmenį, kaip tinkamą TASV procedūros dalį.

               (20)

               Paramos gavėjams, vykdantiems tarptautinę veiklą trečiosiose valstybėse, pvz., PIOB ir TASKF, bendras Bendrijos finansavimas toliau neturėtų būti skiriamas, jei pasibaigus pirmiesiems dvejiems bendro finansavimo metams šie paramos gavėjai nepadaro didelės pažangos siekdami užtikrinti, kad didžiąją viso jų finansavimo dalį sudarytų finansavimas iš neutralių šaltinių, įskaitant trečiųjų valstybių skiriamą finansavimą.

               (21)

               Direktyvoje 2006/43/EB numatyta, kad valstybės narės steigia nepriklausomas priežiūros institucijas audito srityje. Vis dėlto neseniai susiklostę įvykiai rinkoje parodė, kad daugelyje sričių, įskaitant auditą, yra trūkumų. Todėl siekiant toliau gerinti audito kokybę Europos Sąjungoje, Komisija turėtų ne vėliau kaip 2010 m. liepos 1 d. pateikti pranešimą dėl bendradarbiavimo Europos audito bendrovių priežiūros srityje stiprinimo.

               (22)

               Dėl finansinės krizės Bendrijos ar tarptautiniu lygiu gali prireikti įsteigti naujus organus, kurių įgaliojimai apimtų Bendrijos tikslus, kurie yra panašūs į programos paramos gavėjų tikslus.

               (23)

               Turėtų būti įmanoma į programą įtraukti tokius organus kaip nauji paramos gavėjai, jeigu jie atitinka šiame sprendime nustatytus remtinumo kriterijus.

               (24)

               Šiam sprendimui įgyvendinti būtinos priemonės turėtų būti priimtos pagal 1999 m. birželio 28 d. Tarybos sprendimą 1999/486/EB, nustatantį Komisijos naudojimosi jai suteiktais įgyvendinimo įgaliojimais tvarką (10).

               (25)

               Visų pirma Komisijai turėtų būti suteikti įgaliojimai atrinkti naujus paramos gavėjus pagal programą ir atitinkamai iš dalies pakeisti priedą. Kadangi tos priemonės yra bendro pobūdžio ir skirtos iš dalies pakeisti neesmines šio sprendimo nuostatas jį papildant naujomis neesminėmis nuostatomis, jos turi būti tvirtinamos pagal Sprendimo 1999/468/EB 5a straipsnyje numatytą reguliavimo procedūrą su tikrinimu.

               (26)

               2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (11) (toliau – Finansinis reglamentas) ir Reglamentas (EB, Euratomas) Nr. 2342/2002, kuriais saugomi Bendrijos finansiniai interesai, turi būti taikomi atsižvelgiant į šiuos principus: paprastumo ir nuoseklumo pasirenkant biudžeto priemones, atvejų, kai Komisija yra tiesiogiai atsakinga už įgyvendinimą ir valdymą, apribojimo, taip pat išteklių lygio ir administracinės naštos, susijusios su jų naudojimu, būtino proporcingumo.

               (27)

               Finansinė krizė įrodė, kad būtina reformuoti Europos Sąjungos finansų sektoriaus reguliavimo ir priežiūros modelius. Komunikate „Europos ekonomikos atkūrimo skatinimas“ Komisija paskelbė apie ketinimą pateikti reikiamus teisėkūros pasiūlymus, kuriuose būtų tinkamai atsižvelgta į J. de Larosière’o grupės pateiktas išvadas. 2009 m. kovo 19 ir 20 d. Europos Vadovų Tarybos susitikime sutarta, kad reikia gerinti finansinių institucijų reguliavimą ir priežiūrą Europos Sąjungoje, o veiksmai turėtų būti grindžiami J. de Larosière’o grupės ataskaita. Komisija kuo greičiau turėtų pateikti susijusius pasiūlymus Europos Parlamentui ir Tarybai ir bet kuriuo atveju ne vėliau kaip 2010 m. liepos 1 d.

               (28)

               Šiame sprendime turėtų būti numatyta galimybė bendrai finansuoti tam tikrų Bendrijos bendrojo intereso visai Bendrijai svarbiais klausimais finansinių paslaugų srityje tikslų siekiančių organų veiklą, rengiant ir tvirtinant standartus ar prižiūrint standartų rengimo procesą finansinės atskaitomybės ir audito srityse.

               (29)

               Bendrijos finansavimas siūlomas tiksliai apibrėžtam ir ribotam svarbiausių finansinių paslaugų srityje veikiančių organų skaičiui. Pagal dabartinę institucinę sistemą nauja finansavimo tvarka bus užtikrintas stabilus, įvairus, tinkamas ir pakankamas finansavimas, kad atitinkami organai galėtų nepriklausomai ir veiksmingai vykdyti savo su Bendrija susijusią ar Bendrijos viešojo intereso misiją. Finansinė parama bus teikiama Finansiniame reglamente ir Reglamente (EB, Euratomas) Nr. 2342/2002 nustatytomis sąlygomis.

               (30)

               Kadangi šio sprendimo tikslų valstybės narės negali deramai pasiekti ir kadangi dėl jų masto ir poveikio tų tikslų būtų geriau siekti Bendrijos lygiu, laikydamasi Sutarties 5 straipsnyje nustatyto subsidiarumo principo Bendrija gali patvirtinti priemones. Pagal tame straipsnyje nustatytą proporcingumo principą šiuo sprendimu neviršijama to, kas būtina nurodytiems tikslams pasiekti,

         NUSPRENDĖ:
   1 straipsnis
   Dalykas ir taikymo sritis
   Šiuo sprendimu laikotarpiui nuo 2010 m. sausio 1 d. iki 2013 m. gruodžio 31 d. nustatoma Bendrijos programa (toliau – programa), skirta remti organų, padedančių siekti Bendrijos politikos tikslų, susijusių su priežiūros konvergencija ir bendradarbiavimu finansinių paslaugų srityje, taip pat su finansine atskaitomybe bei auditu, veiklą.
   2 straipsnis
   Tikslai
   1.   Bendrasis programos tikslas – gerinti vidaus rinkos veikimo sąlygas remiant tam tikrų organų finansinių paslaugų, finansinės atskaitomybės ir audito sričių darbą, veiklą ar veiksmus.
   2.   Programa taikoma šiai veiklai:

               a)

               veiklai, kuria remiamas Bendrijos politikos krypčių, kuriomis siekiama priežiūros konvergencijos, įgyvendinimas, visų pirma apmokant nacionalinių priežiūros institucijų darbuotojus ir valdant informacinių technologijų projektus finansinių paslaugų srityje; ir

               b)

               veiklai, kuria rengiami standartai ar prisidedama prie jų rengimo, taikymo, vertinimo ar stebėsenos arba standartų rengimo procesų priežiūros veiklai, remiant Bendrijos politikos krypčių įgyvendinimą finansinės atskaitomybės ir audito srityse.

         3.   Įgyvendinant programą nedaromas poveikis priežiūros komitetų nepriklausomumui, numatytam Spendimuose 2009/77/EB, 2009/78/EB ir 2009/79/EB.
   3 straipsnis
   Galimybė pasinaudoti programa
   Tam, kad paramos gavėjas galėtų gauti Bendrijos finansavimą pagal programą, jis turi atitikti šias sąlygas:

               a)

               jis turi būti pelno nesiekiantis juridinis asmuo, kurio tikslas – remti viešąjį interesą ir siekti Europos bendros svarbos intereso tikslų, kaip nustatyta Reglamento (EB, Euratomas) Nr. 2342/2002 162 straipsnyje; ir

               b)

               dotacijos skyrimo metu jo padėtis neturi būti viena iš nurodytųjų Finansinio reglamento 93 straipsnio 1 dalyje, 94 straipsnyje ar 96 straipsnio 2 dalies a punkte.

         4 straipsnis
   Programos paramos gavėjai
   1.   Parama pagal programą skiriama priede išvardytiems paramos gavėjams.
   2.   Paramos gavėjams, vykdantiems tarptautinę veiklą trečiosiose valstybėse, pvz., TASKF ir PIOB, parama pagal programą toliau neteikiama, jei pasibaigus pirmiesiems dvejiems bendro finansavimo metams šie paramos gavėjai nepadaro didelės pažangos, siekdami užtikrinti, kad didžiąją viso jų finansavimo dalį sudarytų finansavimas iš neutralių šaltinių, įskaitant trečiųjų valstybių skiriamą finansavimą.
   5 straipsnis
   Dotacijų skyrimas
   1.   Komisija numato finansavimą pagal programą dotacijų forma ir tik gavusi atitinkamą darbo programą bei planuojamą bendrą biudžetą.
   2.   Bendrijos finansavimas skiriamas dotacijų veiklai arba veiksmams forma taikant šias sąlygas:

               a)

               priedo A dalyje išvardytų paramos gavėjų atveju, Bendrijos finansavimas turi būti skiriamas dotacijų veiklai forma; ir

               b)

               priedo B dalyje išvardytų paramos gavėjų atveju:

                           i)

                           paramos gavėjai gali pasirinkti dotaciją veiksmams arba dotaciją veiklai; ir

                           ii)

                           pateikdamas Komisijai savo darbo programą ir planuojamą bendrą biudžetą pagal 1 dalį, paramos gavėjas turi pateikti Komisijai rašytinį patvirtinimą, kad jo prašymas skirti finansavimą nedaro poveikio priežiūros komiteto, kuriam paramos gavėjas teikia administracinę paramą, nepriklausomumui.

         3.   Dotacijos veiklai skiriamos tik paramos gavėjų veiklos išlaidoms ir sąnaudoms, įskaitant jų sekretoriatų veiklą ir darbuotojų atlyginimus, finansuoti.
   Atnaujinant dotacijas veiklai, jos automatiškai nemažinamos.
   4.   Dotacijos veiksmams skiriamos tik 6 straipsnyje nustatytai veiklai ir joms taikomos šios sąlygos:

               a)

               jomis išskirtinai turi būti siekiama užtikrinti, kad priedo B dalyje išvardyti paramos gavėjai galėtų teikti administracinę paramą priežiūros komitetams rengiant ir įgyvendinant projektus, nurodytus sprendimuose suteikti dotacijas veiksmams; ir

               b)

               priedo B dalyje išvardytų paramos gavėjų administracinės paramos funkcija turi būti aiškiai nurodyta atitinkamuose jų įstatuose.

         b punkte nurodyta administracinės paramos funkcija yra vienintelis priedo B dalyje išvardytų paramos gavėjų tikslas ir apima 6 straipsnyje nustatytos veiklos vykdymą priežiūros komitetų naudai.
   5.   Komisija priima sprendimus dėl finansavimo sumų ir didžiausios procentinės finansavimo dalies ir tokius sprendimus skelbia.
   6 straipsnis
   Remtina dotacijų veiksmams gavėjų veikla
   Nedarant poveikio 2 straipsnio 3 dalies, 3 ir 5 straipsnių taikymui, toliau nurodyta veikla, kaip konkretūs projektai Bendrijos mastu, laikoma remtina skiriant dotacijas veiksmams:

               a)

               informacijos technologijų projektai;

               b)

               nacionalinių priežiūros institucijų darbuotojų mokymo ir komandiravimo programos;

               c)

               konferencijų, seminarų, mokymo sesijų ir ekspertų susitikimų rengimas;

               d)

               leidinių rengimas ir leidyba, kitos informavimo veiklos rengimas ir vykdymas;

               e)

               mokslinių tyrimų atlikimas, tyrimų rengimas; ir

               f)

               kita konkreti paramos veikla, svarbi pagal Bendrijos teisę ar politikos kryptis apskaitos ir audito arba priežiūros konvergencijos ar bendradarbiavimo srityse.

         7 straipsnis
   Naujų paramos gavėjų atranka
   1.   Komisija gali atrinkti naujus programos paramos gavėjus ir atitinkamai iš dalies pakeisti priedą. Tos priemonės, skirtos iš dalies pakeisti neesmines šio sprendimo nuostatas jį papildant, tvirtinamos pagal 13 straipsnio 2 dalyje nurodytą reguliavimo procedūrą su tikrinimu.
   2.   Tam, kad organas galėtų tapti nauju paramos gavėju, jis turi atitikti 3 straipsnyje nustatytus kriterijus ir bent vieną iš šių kriterijų:

               a)

               jis turi būti tiesioginis vieno iš priede išvardytų paramos gavėjų teisių perėmėjas;

               b)

               jis turi vykdyti veiklą, skirtą remti Bendrijos politikos krypčių, kuriomis siekiama priežiūros konvergencijos ir bendradarbiavimo finansinių paslaugų srityje, įgyvendinimą; arba

               c)

               jis turi tiesiogiai dalyvauti tarptautinių standartų rengimo procese ar tiesiogiai prisidėti prie tokio proceso, tiesiogiai dalyvauti taikant, vertinant ar stebint tuos standartus ar standartų rengimo priežiūros procese remiant Bendrijos politikos krypčių įgyvendinimą finansinės atskaitomybės ir audito srityse.

         3.   Jei Komisijos nauju paramos gavėju atrinktas organas:

               a)

               atitinka šio straipsnio 2 dalies a punkte nustatytą kriterijų, jam gali būti skiriama priede nurodyto jo pirmtako dotacija su sąlyga, kad, dotacijos veiksmams atveju, toks organas taip pat atitinka 6 straipsnyje nustatytus remtinos veiklos kriterijus; arba

               b)

               atitinka 6 straipsnyje nustatytus remtinos veiklos kriterijus ir šio straipsnio 2 dalies b arba c punkte nustatytus kriterijus, jam gali būti skiriama dotacija veiksmams.

         Pagal šios dalies b punktą didžiausia galimo finansavimo pagal dotaciją veiksmams suma kasmet negali viršyti nepanaudotų kreditų pagal konkretiems veiksmams skirtas (laikantis 9 straipsnio nuostatų) dotacijas arba dotacijas veiklai.
   8 straipsnis
   Skaidrumas
   Bet kuris pagal programą skirto finansavimo paramos gavėjas turi nurodyti, pvz., interneto svetainėje, skelbime ar metinėje ataskaitoje, kad gavo finansavimą iš Europos Sąjungos biudžeto.
   9 straipsnis
   Finansinės nuostatos
   1.   Finansinis paketas šiam sprendimui įgyvendinti 2010–2013 m. laikotarpiu yra 38 700 000 EUR. Tame pakete numatyti įsipareigojimų asignavimai priedo B dalyje išvardytiems paramos gavėjams sudaro ne mažiau kaip 13 500 000 EUR, TASKF – ne mažiau kaip 12 750 000 EUR, o EFRAG – ne mažiau kaip 11 250 000 EUR.
   2.   Pagal šį sprendimą skirtus metinius asignavimus tvirtina biudžeto valdymo institucija, neviršydama finansinės programos ribų.
   3.   Kai Komisija kartu su preliminariu biudžeto projektu biudžeto valdymo institucijai pateikia pirmąjį prašymą skirti asignavimus TASKF, ji prieš vieną mėnesį iki tokio prašymo pateikimo pateikia TASKF valdymo reformų ataskaitą, kuri perduodama Europos Parlamentui ir Tarybai. Europos Parlamentas ir Taryba atitinkamu būdu įvertina tą ataskaitą. Ataskaitoje didžiausias dėmesys skiriamas valdymo struktūrai ir procesams, įskaitant priežiūros valdybos sudėtį ir įgaliojimus, visų pirma to organo gebėjimui skaidriai ir veiksmingai įgyvendinti savo viešojo intereso misiją. Ataskaitoje taip pat nurodoma pažanga, susijusi su trečiosioms valstybėms skirtomis gairėmis, pagal kurias TFAS taikomi jų vietiniams emitentams.
   4.   Kai Komisija kartu su preliminariu biudžeto projektu biudžeto valdymo institucijai pateikia pirmąjį prašymą skirti asignavimus metais, einančiais po pirmųjų dvejų TASKF ir PIOB finansavimo metų, ji prieš vieną mėnesį iki tokio prašymo pateikimo pateikia ataskaitą, ar TASKF ir PIOB padarė didelę pažangą, siekdami užtikrinti, kad didžiąją viso jų finansavimo dalį sudarytų finansavimas iš neutralių šaltinių, įskaitant trečiųjų valstybių skiriamą finansavimą. Europos Parlamentas ir Taryba atitinkamu būdu įvertina tą ataskaitą ir nustato, ar padaryta didelė pažanga siekiant užtikrinti finansavimą iš neutralių šaltinių, įskaitant trečiųjų valstybių skiriamą finansavimą.
   10 straipsnis
   Įgyvendinimas
   Šiam sprendimui įgyvendinti būtinas priemones Komisija tvirtina Finansiniame reglamente ir Reglamente (EB, Euratomas) Nr. 2342/2002 nustatyta tvarka.
   11 straipsnis
   Stebėsena
   1.   Komisija užtikrina, kad:

               a)

               paramos gavėjas dėl bet kurio veiksmo, finansuojamo pagal programą iš dotacijos veiksmams, kasmet pateiktų techninę ir finansinę ataskaitą apie darbo pažangą ir galutinę ataskaitą po veiksmo užbaigimo; ir

               b)

               bet kurios darbo programos, finansuojamos pagal programą iš dotacijos veiklai, atveju, paramos gavėjas kasmet pateiktų veiklos ir finansinę darbo programos įgyvendinimo ataskaitą bei galutinę ataskaitą, pateikiamą pasibaigus remtinumo, skiriant Bendrijos finansavimą, laikotarpiui.

         Komisija nustato a ir b punktuose nurodytų ataskaitų formos ir turinio reikalavimus.
   2.   Nepriklausomai nuo Audito Rūmų audito, atliekamo bendradarbiaujant su kompetentingomis nacionalinėmis audito įstaigomis ar tarnybomis pagal Sutarties 248 straipsnį, arba bet kokio tyrimo, atliekamo pagal Sutarties 279 straipsnio 1 dalies pirmos pastraipos b punktą, Komisijos pareigūnai ir kiti tarnautojai gali atlikti pagal programą finansuojamų veiksmų patikrinimus vietoje, įskaitant atrankinius patikrinimus, pagal 1996 m. lapkričio 11 d. Tarybos reglamentą (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų (12). Prireikus tyrimus atlieka Europos kovos su sukčiavimu tarnyba (OLAF) pagal Europos Parlamento ir Tarybos reglamentą (EB) Nr. 1073/1999 (13).
   3.   Komisija užtikrina, kad su programos įgyvendinimu susijusiose sutartyse ir susitarimuose visų pirma būtų numatyta Komisijos (arba jos įgalioto atstovo), įskaitant OLAF, vykdoma priežiūra ir finansų kontrolė, prireikus – ir Audito Rūmų atliekamas (jei būtina – vietoje) auditas.
   4.   Komisijos darbuotojai ir Komisijos įgalioti išorės darbuotojai turi atitinkamą teisę patekti visų pirma į paramos gavėjo patalpas ir gauti visą informaciją, įskaitant informaciją elektronine forma, kurios reikia tokiam auditui atlikti.
   5.   Audito Rūmai ir OLAF naudojasi tokiomis pačiomis teisėmis, visų pirma prieigos teise, kaip ir Komisija.
   6.   Dotacijos veiklai ar dotacijos veiksmams gavėjas penkerius metus nuo paskutinio mokėjimo dienos turi saugoti visus patvirtinančius dokumentus, įskaitant audito metu patikrintą finansinę ataskaitą, susijusią su dotacijos metais patirtomis išlaidomis, kuriais gali naudotis Komisija. Tokios dotacijos gavėjas užtikrina, kad prireikus Komisijai būtų pateikti partnerių ar narių turimi patvirtinantys dokumentai.
   7.   Komisija, remdamasi 1 ir 2 dalyse nurodytų ataskaitų ir atsitiktinių patikrinimų rezultatais, užtikrina, kad prireikus būtų pakoreguotas iš pradžių patvirtintos finansinės paramos dydis ar skyrimo sąlygos ir mokėjimų tvarkaraštis.
   8.   Komisija užtikrina, kad būtų imtasi visų veiksmų, kurių reikia patikrinti, kad finansuojami veiksmai būtų vykdomi tinkamai ir laikantis šio sprendimo bei Finansinio reglamento.
   12 straipsnis
   Bendrijos finansinių interesų apsauga
   1.   Komisija užtikrina, kad, įgyvendinant pagal programą finansuojamą veiklą, būtų apsaugoti Bendrijos finansiniai interesai, taikant prevencines priemones prieš sukčiavimą, korupciją ir kitokią neteisėtą veiklą, atliekant veiksmingus patikrinimus ir išieškant netinkamai išmokėtas sumas, o nustačius pažeidimų – taikant veiksmingas, proporcingas ir atgrasančias sankcijas pagal Tarybos reglamentą (EB, Euratomas) Nr. 2988/95 (14), Reglamentą (Euratomas, EB) Nr. 2185/96 ir Reglamentą (EB) Nr. 1073/1999.
   2.   Pagal šią programą finansuojamos Bendrijos veiklos atveju pagal Reglamento (EB, Euratomas) Nr. 2988/95 1 straipsnio 2 dalį pažeidimo sąvoka reiškia bet kurį Bendrijos teisės aktų nuostatų pažeidimą, kilusį dėl ūkio subjekto veiksmų ar neveikimo, dėl kurio Europos Sąjungos bendrajam biudžetui ar Bendrijų valdomiems biudžetams padaroma ar būtų padaryta žala sumažinant ar iš viso prarandant pajamas, gaunamas iš tiesiogiai Bendrijų vardu surinktų nuosavų lėšų, arba darant nepagrįstas išlaidas.
   3.   Komisija užtikrina, kad veiksmui skirta finansinės paramos suma būtų sumažinta, jos mokėjimas sustabdytas ar ji išieškota, jei ji nustato pažeidimus, įskaitant atvejus, kai nesilaikoma šio sprendimo, atskiro sprendimo, sutarties ar susitarimo, pagal kurį skiriama ta finansinė parama, arba jei paaiškėja, kad veiksmas buvo pakeistas negavus Komisijos pritarimo ir toks pakeitimas prieštarauja projekto pobūdžiui ar įgyvendinimo sąlygoms.
   4.   Jeigu nesilaikoma terminų arba jeigu įgyvendinant veiksmą pasiekta pažanga pateisinama tik dalis skirtos finansinės paramos, paramos gavėjas per nustatytą laikotarpį turi pateikti Komisijai paaiškinimus. Jei paramos gavėjas nepateikia tinkamo atsakymo, Komisija gali nutraukti likusios finansinės paramos dalies mokėjimą ir pareikalauti grąžinti jau išmokėtas sumas.
   5.   Komisija užtikrina, kad būtų grąžintos visos nepagrįstai išmokėtos sumos. Visoms laiku negrąžintoms sumoms Finansiniame reglamente nustatytomis sąlygomis skaičiuojamos palūkanos.
   13 straipsnis
   Komiteto procedūra
   1.   Komisijai padeda komitetas.
   2.   Jei daroma nuoroda į šią dalį, taikomos Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į jo 8 straipsnį.
   14 straipsnis
   Vertinimas
   1.   Ne vėliau kaip likus šešiems mėnesiams iki programos pabaigos, Komisija Europos Parlamentui ir Tarybai pateikia ataskaitą apie pasiektus programos tikslus. Ta ataskaita grindžiama, inter alia, 11 straipsnio 1 dalyje nurodytomis metinėmis ataskaitomis.
   Toje ataskaitoje įvertinama bent jau bendra programos svarba ir nuoseklumas, jos vykdymo veiksmingumas ir bendras bei individualus įvairių veiksmų veiksmingumas, atsižvelgiant į tai, ar pasiekti 2 straipsnyje nustatyti tikslai.
   Ataskaita informavimo tikslu siunčiama Europos ekonomikos ir socialinių reikalų komitetui.
   2.   Europos Parlamentas ir Taryba pagal Sutartį sprendžia, ar tęsti programą ir po 2013 m. gruodžio 31 d.
   3.   Komisija kuo skubiau ir bet kuriuo atveju ne vėliau kaip 2010 m. liepos 1 d. pateikia Europos Parlamentui ir Tarybai pranešimą, ar reikia tolesnių finansinės priežiūros sistemos reformų Europos Sąjungoje, atsižvelgdama į Sutartyje numatytas pareigas, taip pat, tam tikrais atvejais, pateikia reikiamus teisėkūros pasiūlymus.
   4.   Komisija kartu su preliminariu 2011 m. biudžeto projektu Europos Parlamentui ir Tarybai pateikia pranešimą dėl galimų bendro finansinio paketo pataisų, susijusių su įsipareigojimų asignavimais, skiriamais priedo B dalyje išvardytiems paramos gavėjams.
   5.   Komisija ne vėliau kaip 2010 m. liepos 1 d. pateikia pranešimą dėl bendradarbiavimo Europos audito bendrovių priežiūros srityje stiprinimo.
   15 straipsnis
   Įsigaliojimas
   Šis sprendimas įsigalioja dvidešimtą dieną nuo jo paskelbimo Europos Sąjungos oficialiajame leidinyje.

      Priimta Strasbūre, 2009 m. rugsėjo 16 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkė

         C. MALMSTRÖM

      (1)  2009 m. kovo 25 d. nuomonė (dar nepaskelbta Oficialiajame leidinyje).

      (2)  2009 m. gegužės 6 d. Europos Parlamento nuomonė (dar nepaskelbta Oficialiajame leidinyje) ir 2009 m. liepos 27 d. Tarybos sprendimas.

      (3)  OL L 243, 2002 9 11, p. 1.

      (4)  OL L 157, 2006 6 9, p. 87.

      (5)  OL L 357, 2002 12 31, p. 1.

      (6)  OL L 25, 2009 1 29, p. 18.

      (7)  OL L 25, 2009 1 29, p. 23.

      (8)  OL L 25, 2009 1 29, p. 28.

      (9)  2008 m. spalio 9 d. Europos Parlamento rezoliucija su rekomendacijomis Komisijai dėl Lamfalussy proceso tęsimo – būsimosios priežiūros struktūros (dar nepaskelbta Oficialiajame leidinyje).

      (10)  OL L 184, 1999 7 17, p. 23.

      (11)  OL L 248, 2002 9 16, p. 1.

      (12)  OL L 292, 1996 11 15, p. 2.

      (13)  OL L 136, 1999 5 31, p. 1.

      (14)  OL L 312, 1995 12 23, p. 1.

      PRIEDAS
      Sprendime nurodyti paramos gavėjai yra šie:

         A   dalis

      Finansinės atskaitomybės srities paramos gavėjai:

                  —

                  Europos finansinės atskaitomybės patariamoji grupė (EFRAG),

                  —

                  Tarptautinių apskaitos standartų komiteto fondas (TASKF).

            Audito srities paramos gavėjai:

                  —

                  Viešojo intereso priežiūros taryba (PIOB).

         B   dalis

      Organai, kurių tikslas – teikti administracinę paramą Europos vertybinių popierių rinkos priežiūros institucijų komitetui, Europos bankininkystės priežiūros institucijų komitetui ir Europos draudimo ir profesinių pensijų priežiūros institucijų komitetui:

                  —

                  Europos bankininkystės priežiūros institucijų komiteto (CEBS) atveju – „CEBS Secretariat Limited“, JK ribotos atsakomybės garantijų bendrovė (angl. limited company by guarantee), neturinti akcinio kapitalo, kurios registruota buveinė yra Londone ir kurios registracijos įmonių registre (Companies House) numeris yra 5161108,

                  —

                  Europos vertybinių popierių rinkos priežiūros institucijų komiteto (angl. CESR) atveju – Prancūzijos ne pelno organizacija (pranc. association loi 1901), kurios registruotoji buveinė yra Paryžiuje ir kurios registracijos „préfecture de police“ numeris yra 441545308,

                  —

                  Europos draudimo ir profesinių pensijų priežiūros institucijų komiteto (angl. CEIOPS) atveju – Vokietijos ne pelno organizacija (vok. eingetragener Verein (e.V.)), kurios registruotoji buveinė yra Frankfurte ir kurios registracijos „Amtsgericht Frankfurt am Main“ numeris yra VR 12777.


title: 2008/196/EB: 2008 m. vasario 18 d. Tarybos sprendimas dėl Europos bendrijos ir Malaizijos Vyriausybės susitarimo dėl tam tikrų oro susisiekimo paslaugų aspektų sudarymo

text:
5.3.2008

               LT

               Europos Sąjungos oficialusis leidinys

               L 60/30

      TARYBOS SPRENDIMAS

   2008 m. vasario 18 d.
   dėl Europos bendrijos ir Malaizijos Vyriausybės susitarimo dėl tam tikrų oro susisiekimo paslaugų aspektų sudarymo
   (2008/196/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį, kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl kai kurių galiojančių dvišalių susitarimų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas su Malaizijos Vyriausybe dėl Susitarimo dėl oro susisiekimo paslaugų tam tikrų aspektų (toliau – Susitarimas) pagal Tarybos sprendimo priede nustatytą tvarką ir nurodymus, leidžiančius Komisijai pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija.

               (3)

               Susitarimas Europos Bendrijos vardu buvo pasirašytas, su sąlyga, kad jis bus sudarytas vėliau, pagal Sprendimą 2007/210/EB (1).

               (4)

               Susitarimą reikėtų patvirtinti,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Malaizijos Vyriausybės susitarimas dėl oro susisiekimo paslaugų tam tikrų aspektų.
   2 straipsnis
   Tarybos pirmininkas įgaliojamas paskirti asmenį, įgaliotą pateikti Susitarimo 8 straipsnio 1 dalyje numatytą pranešimą.

      Priimta Briuselyje, 2008 m. vasario 18 d.

            Tarybos vardu

            Pirmininkas

         D. RUPEL

      (1)  OL L 94, 2007 4 4, p. 26.


title: 2013 m. liepos 2 d. Tarybos sprendimas 2013/352/BUSP, kuriuo iš dalies keičiamas Sprendimas 2012/440/BUSP, kuriuo skiriamas Europos Sąjungos specialusis įgaliotinis žmogaus teisių klausimais

text:
4.7.2013

               LT

               Europos Sąjungos oficialusis leidinys

               L 185/8

         TARYBOS SPRENDIMAS 2013/352/BUSP
   2013 m. liepos 2 d.
   kuriuo iš dalies keičiamas Sprendimas 2012/440/BUSP, kuriuo skiriamas Europos Sąjungos specialusis įgaliotinis žmogaus teisių klausimais
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. liepos 25 d. Taryba priėmė Sprendimą 2012/440/BUSP (1), kuriuo Stavros LAMBRINIDIS paskirtas Europos Sąjungos specialiuoju įgaliotiniu (toliau – ES specialusis įgaliotinis) žmogaus teisių klausimais. ES specialiojo įgaliotinio įgaliojimai baigiasi 2014 m. birželio 30 d.;

               (2)

               Sprendimu 2012/440/BUSP ES specialiajam įgaliotiniui buvo skirta orientacinė finansavimo suma laikotarpiui nuo 2012 m. liepos 25 d. iki 2013 m. birželio 30 d. Turėtų būti nustatyta nauja orientacinė finansavimo suma laikotarpiui nuo 2013 m. liepos 1 d. iki 2014 m. birželio 30 d.;

               (3)

               todėl Sprendimas 2012/440/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2012/440/BUSP 5 straipsnio 1 dalis papildoma šia pastraipa:

      „Išlaidoms, susijusioms su ES specialiojo įgaliotinio įgaliojimų vykdymu laikotarpiu nuo 2013 m. liepos 1 d. iki 2014 m. birželio 30 d., padengti skiriama orientacinė finansavimo suma yra 837 000 EUR.“.

   2 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2013 m. liepos 1 d.

      Priimta Briuselyje 2013 m. liepos 2 d.

            Tarybos vardu

            Pirmininkas

         L. LINKEVIČIUS

      (1)  OL L 200, 2012 7 27, p. 21.


title: 1997 m. lapkričio 27 d. Tarybos sprendimas dėl Europos bendrijos ir buvusiosios Jugoslavijos Respublikos Makedonijos Bendradarbiavimo susitarimo sudarymo

text:
Svarbus teisinis pranešimas

|

31997D0831

Oficialusis leidinys L 348 , 18/12/1997 p. 0001 - 0001

		Tarybos sprendimas1997 m. lapkričio 27 d.dėl Europos bendrijos ir buvusiosios Jugoslavijos Respublikos Makedonijos Bendradarbiavimo susitarimo sudarymo(97/831/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 ir 235 straipsnius siejant juos su 228 straipsnio 2 dalies antru sakiniu ir 228 straipsnio 3 dalies antra pastraipa,atsižvelgdama į Komisijos pasiūlymą [1],atsižvelgdama į Europos Parlamento sutikimą [2],kadangi:(1) Europos bendrijos ir buvusiosios Jugoslavijos Respublikos Makedonijos bendradarbiavimo susitarimas, pasirašytas 1997 m. balandžio 29 d. pasikeičiant raštais, turėtų būti patvirtintas.(2) Sutartis Bendrijos veiksmams tam tikrose srityse, kurioms taikomas šis susitarimas, nenumato kitų įgaliojimų negu tie, kurie nustatyti Sutarties 235 straipsnyje,PRIĖMĖ ŠĮ SPRENDIMĄ:1 straipsnisŠiuo sprendimu Bendrija patvirtina Europos bendrijos ir buvusiosios Jugoslavijos Respublikos Makedonijos bendradarbiavimo susitarimą ir Susitariančiųjų Šalių kartu su juo priimtas deklaracijas,Susitarimo tekstas, deklaracijų sąrašas ir deklaracijų tekstai pridedami prie šio sprendimo.2 straipsnisTarybos pirmininkas Bendrijos vardu paskelbia susitarimo 49 straipsnio antroje pastraipoje nurodytą pranešimą.3 straipsnisTarybai pirmininkaujanti valstybė, jei Taryba taip nusprendžia, ir priešingu atveju Komisija, padedama Tarybos narių atstovų, atstovauja Bendrijai pagal susitarimo 33 straipsnį įsteigtoje Bendradarbiavimo taryboje. Taryba sprendžia paprasta savo narių balsų dauguma.Poziciją, kurios Bendrija laikosi Bendradarbiavimo taryboje, Taryba patvirtina, remdamasi Komisijos pasiūlymu, kvalifikuota balsų dauguma. Taryba sprendžia vieningai, kai ta pozicija taikoma sričiai, kurioje priimant Bendrijos vidaus taisykles reikalingas vieningumas, ir paprasta dauguma, kai sprendimas, kurį siūlo priimti Bendradarbiavimo taryba, yra susijęs su jos darbo tvarkos taisyklėmis.Bendradarbiavimo tarybos priimti sprendimai skelbiami Europos Bendrijų oficialiajame leidinyje.4 straipsnisŠis sprendimas paskelbiamas Europos Bendrijų oficialiajame leidinyje.Jis įsigalioja jo paskelbimo dieną.Priimta Briuselyje, 1997 m. lapkričio 27 d.Tarybos varduPirmininkasM. Fischbach[1] OL C 79, 1997 3 12, p. 1.[2] OL C 325, 1997 10 27.--------------------------------------------------


title: 2013 m. liepos 2 d. Tarybos sprendimas 2013/350/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Artimųjų Rytų taikos procese įgaliojimai

text:
4.7.2013

               LT

               Europos Sąjungos oficialusis leidinys

               L 185/3

         TARYBOS SPRENDIMAS 2013/350/BUSP
   2013 m. liepos 2 d.
   kuriuo iš dalies keičiami ir pratęsiami Europos Sąjungos specialiojo įgaliotinio Artimųjų Rytų taikos procese įgaliojimai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. sausio 23 d. Taryba priėmė Sprendimą 2012/33/BUSP (1), kuriuo Andreas REINICKE paskiriamas Europos Sąjungos specialiuoju įgaliotiniu (toliau – ES specialusis įgaliotinis) Artimųjų Rytų taikos procese. Įgaliojimai baigiasi 2013 m. birželio 30 d.;

               (2)

               ES specialiojo įgaliotinio įgaliojimai turėtų būti pratęsti kitam 12 mėnesių laikotarpiui. Įgaliojimai turėtų būti peržiūrėti 2013 m. rudenį. Ši peržiūra turėtų būti užbaigta ne vėliau kaip 2013 m. gruodžio 31 d.;

               (3)

               ES specialusis įgaliotinis vykdys savo įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   Europos Sąjungos specialiojo įgaliotinio (toliau – ES specialusis įgaliotinis) Artimųjų Rytų taikos procese (toliau – taikos procesas) Andreas REINICKE įgaliojimai pratęsiami iki 2014 m. birželio 30 d. ES specialiojo įgaliotinio įgaliojimų terminas gali būti nutrauktas anksčiau, jei Taryba taip nuspręstų remdamasi Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu.
   2 straipsnis
   Politikos tikslai
   1.   ES specialiojo įgaliotinio įgaliojimai grindžiami Sąjungos politikos, susijusios su taikos procesu, tikslais.
   2.   Tie tikslai, inter alia, yra:

               a)

               visapusiška taika, kuri turėtų būti pasiekta remiantis atitinkamomis Jungtinių Tautų (JT) Saugumo Tarybos rezoliucijomis, vadovaujantis Madrido konferencijos principais, veiksmų planu, ankstesniais šalių pasiektais susitarimais ir Arabų taikos iniciatyva;

               b)

               dviejų valstybių sambūviu pagrįstas sprendimas su Izraeliu ir demokratine, greta egzistuojančia, gyvybinga, taikia ir suverenia Palestinos valstybe, sugyvenančiais vienas su kitu, turinčiais saugias ir pripažintas sienas, palaikančiais normalius santykius su kaimyninėmis šalimis pagal JT Saugumo Tarybos rezoliucijas 242 (1967), 338 (1973), 1397 (2002) ir 1402 (2002) bei Madrido principus;

               c)

               Izraelio ir Sirijos bei Izraelio ir Libano konfliktų sureguliavimas;

               d)

               Jeruzalės, kaip būsimosios abiejų valstybių sostinės, statuso klausimo sprendimas ir teisingas, perspektyvus bei suderintas Palestinos pabėgėlių problemos sprendimas;

               e)

               taikos proceso tąsa siekiant galutinio susitarimo dėl statuso ir Palestinos valstybės sukūrimo, įskaitant Artimųjų Rytų Ketverto (toliau – Ketvertas), kaip veiksmų plano vykdymo prižiūrėtojo, vaidmens stiprinimą, visų pirma siekiant stebėti abiejų šalių įsipareigojimų pagal veiksmų planą įgyvendinimą ir laikantis visų tarptautinių pastangų visapusiškai taikiai išspręsti arabų ir Izraelio konfliktą.

         3.   Šie tikslai grindžiami Sąjungos įsipareigojimu dirbti su šalimis ir tarptautinės bendruomenės partneriais, visų pirma vykdant Ketverto veiklą, kad būtų išnaudotos visos galimybės užtikrinti taiką ir gerą ateitį visiems regiono žmonėms.
   4.   ES specialusis įgaliotinis remia vyriausiojo įgaliotinio darbą regione, įskaitant Ketverto veiklą.
   3 straipsnis
   Įgaliojimai
   Kad būtų pasiekti 2 straipsnyje nurodyti politikos tikslai, ES specialiajam įgaliotiniui suteikiami šie įgaliojimai:

               a)

               teikti aktyvią ir veiksmingą Sąjungos paramą veiksmams ir iniciatyvoms, kuriais siekiama galutinio Izraelio ir Palestinos, Izraelio ir Sirijos bei Izraelio ir Libano konfliktų sprendimo;

               b)

               sudaryti sąlygas glaudiems ryšiams ir juos palaikyti su visomis taikos proceso šalimis, kitomis regiono valstybėmis, Ketverto nariais ir kitomis susijusiomis valstybėmis, taip pat su JT ir kitomis susijusiomis tarptautinėmis organizacijomis, siekiant dirbti su jais stiprinant taikos procesą;

               c)

               užtikrinti nuolatinį Sąjungos dalyvavimą atitinkamuose tarptautiniuose forumuose ir prisidėti prie krizių valdymo bei prevencijos;

               d)

               stebėti ir remti šalių taikos derybas ir Sąjungos vardu teikti jos pasiūlymus tų derybų kontekste;

               e)

               kai prašoma, padėti įgyvendinti šalių pasiektus tarptautinius susitarimus bei imtis diplomatinių priemonių tų susitarimų sąlygų nesilaikymo atveju;

               f)

               atkreipti ypatingą dėmesį į veiksnius, turinčius įtakos taikos proceso regioniniam aspektui;

               g)

               konstruktyviai bendrauti su susitarimus, sudarytus vedant taikos procesą, pasirašiusiomis šalimis, siekiant skatinti laikytis pagrindinių demokratijos normų, įskaitant pagarbą žmogaus teisėms ir teisinei valstybei;

               h)

               teikti pasiūlymus dėl Sąjungos dalyvavimo taikos procese ir dėl geriausio Sąjungos iniciatyvų bei su vykstančiu taikos procesu susijusių Sąjungos pastangų, pavyzdžiui, Sąjungos indėlio į Palestinos reformas, įgyvendinimo būdo, įskaitant atitinkamų Sąjungos vystymo projektų politinius aspektus;

               i)

               stebėti abiejų šalių veiksmus įgyvendinant veiksmų planą ir sprendžiant klausimus, galinčius pakenkti derybų dėl nuolatinio statuso rezultatams, kad Ketvertas galėtų geriau įvertinti, kaip šalys laikosi įsipareigojimų;

               j)

               kaip Ketverto pasiuntiniui – teikti informaciją apie derybų pažangą bei eigą ir prisidėti rengiant Ketverto pasiuntinių susitikimus remiantis Sąjungos pozicijomis ir derinant su kitais Ketverto nariais;

               k)

               prisidėti įgyvendinant Sąjungos žmogaus teisių politiką bendradarbiaujant su ES specialiuoju įgaliotiniu žmogaus teisėms, įskaitant Sąjungos žmogaus teisių gaires – visų pirma ES gaires dėl vaikų ir ginkluotų konfliktų bei dėl smurto prieš moteris ir kovos su visų formų moterų diskriminacija – ir Sąjungos politiką, susijusią su JT Saugumo Tarybos rezoliucija 1325 (2000) dėl moterų, taikos ir saugumo, be kita ko, stebint pokyčius šioje srityje, pranešant apie juos ir rengiant rekomendacijas šioje srityje;

               l)

               padėti regiono įtakingiems asmenims geriau suprasti Sąjungos vaidmenį.

         4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis. Kad įvykdytų savo įgaliojimus ir konkrečias pareigas vietoje, ES specialusis įgaliotinis visą laiką skiria užduočiai vykdyti.
   2.   Politinis ir saugumo komitetas (toliau – PSK) palaiko ypatingus ryšius su ES specialiuoju įgaliotiniu, o su Taryba bendraujama pirmiausia pasitelkus šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nedarant poveikio vyriausiojo įgaliotinio įgaliojimams.
   3.   ES specialusis įgaliotinis savo veiklą glaudžiai koordinuoja su Europos išorės veiksmų tarnyba (toliau – EIVT).
   4.   Vykdydamas savo užduotis, ES specialusis įgaliotinis visų pirma glaudžiai bendradarbiauja su ES atstovybe Jeruzalėje, Sąjungos delegacija Tel Avive, taip pat su kitomis atitinkamomis Sąjungos delegacijomis regione.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu laikotarpiui nuo 2013 m. liepos 1 d. iki 2013 m. gruodžio 31 d. susijusioms išlaidoms padengti skiriama orientacinė finansavimo suma yra 506 500 EUR.
   2.   Iš 1 dalyje numatytos sumos finansuojamos išlaidos padengiamos nuo 2013 m. liepos 1 d. Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   ES specialusis įgaliotinis sudaro savo darbuotojų grupę, neviršydamas savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis laiku ir reguliariai praneša Tarybai ir Komisijai apie savo darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą tokiems komandiruotiems darbuotojams moka atitinkamai ta valstybė narė, susijusi Sąjungos institucija arba EIVT. Valstybių narių į Sąjungos institucijas arba EIVT komandiruoti ekspertai taip pat gali būti priskirti dirbti su ES specialiuoju įgaliotiniu. Pagal sutartį įdarbinti kitų šalių darbuotojai turi turėti vienos iš valstybių narių pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, Sąjungos institucijai ar EIVT ir vykdo savo pareigas bei veikia ES specialiojo įgaliotinio įgaliojimų labui.
   4.   ES specialiojo įgaliotinio darbuotojai dislokuojami kartu su atitinkamais EIVT departamentais arba Sąjungos delegacijomis, kad būtų prisidedama prie atitinkamos jų veiklos suderinamumo ir nuoseklumo.
   7 straipsnis
   ES specialiojo įgaliotinio ir jo personalo privilegijos ir imunitetai
   Su priimančiosiomis šalimis atitinkamai susitariama dėl ES specialiojo įgaliotinio ir jo personalo narių užduočių įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir EIVT šiuo tikslu teikia visą reikalingą paramą.
   8 straipsnis
   ES įslaptintos informacijos saugumas
   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų 2011 m. kovo 31 d. Tarybos sprendimu 2011/292/ES dėl ES įslaptintos informacijos apsaugai užtikrinti skirtų saugumo taisyklių (2).
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija ir Tarybos generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacijos ir (arba) valstybės narės regione teikia logistinę paramą.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių viso tiesiogiai jam pavaldaus personalo saugumui užtikrinti, visų pirma:

               a)

               sudarydamas misijai skirtą saugumo planą, paremtą EIVT gairėmis, kuriame, be kita ko, numatomos misijai skirtos fizinės, organizacinės ir procedūrinės saugumo priemonės, reglamentuojančios saugaus personalo atvykimo į misijos teritoriją ir judėjimo toje teritorijoje valdymą, taip pat saugumo incidentų valdymą, ir taip pat numatomas nenumatytų atvejų ir evakuacijos planas;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl misijos teritorijoje esančių sąlygų;

               c)

               užtikrindamas, kad prieš atvykstant arba atvykus į misijos teritoriją būtų organizuotas visų jo darbuotojų grupės narių, kurie turi būti dislokuoti už Sąjungos ribų, įskaitant vietoje įdarbintus darbuotojus, atitinkamas mokymas saugumo klausimais, atsižvelgiant į EIVT nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir Tarybai, Komisijai bei vyriausiajam įgaliotiniui raštu būtų teikiamos jų įgyvendinimo ir kitų saugumo klausimų ataskaitos, sudarančios laikotarpio vidurio ir įgaliojimų vykdymo ataskaitų dalį.

         11 straipsnis
   Ataskaitų teikimas
   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos raštu platinamos per COREU tinklą. Vyriausiajam įgaliotiniui ar PSK rekomendavus, ES specialusis įgaliotinis teikia ataskaitas Užsienio reikalų tarybai. Pagal Sutarties 36 straipsnį ES specialusis įgaliotinis gali dalyvauti informuojant Europos Parlamentą.
   12 straipsnis
   Koordinavimas
   1.   ES specialusis įgaliotinis remia bendrą Sąjungos politinių veiksmų koordinavimą. Jis padeda užtikrinti, kad visos Sąjungos priemonės veiksmų vietoje būtų naudojamos suderintai siekiant Sąjungos politikos tikslų. ES specialiojo įgaliotinio veikla atitinkamai derinama su Komisijos veikla bei su kitų tame regione veikiančių ES specialiųjų įgaliotinių veikla, įskaitant su ES specialiojo įgaliotinio pietinėms Viduržemio jūros regiono šalims veikla. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Veiksmų vietoje glaudus ryšys palaikomas su Sąjungos delegacijų vadovais ir valstybių narių atstovybių vadovais. Jie deda visas įmanomas pastangas, kad padėtų ES specialiajam įgaliotiniui vykdyti jo įgaliojimus. ES specialusis įgaliotinis, glaudžiai bendradarbiaudamas su Sąjungos delegacijos Tel Avive vadovu, Europos Sąjungos policijos misijos Palestinos teritorijose (EUPOL COPPS) ir Europos Sąjungos pasienio pagalbos misijos Rafos perėjimo punktui (ES BAM Rafah) vadovams vietoje teikia politines rekomendacijas. ES specialusis įgaliotinis ir civilinės operacijos vadas prireikus konsultuojasi tarpusavyje. ES specialusis įgaliotinis vietos lygiu taip pat palaiko ryšius su kitais tarptautiniais bei regioniniais veikėjais.
   13 straipsnis
   Su reikalavimais susijusi pagalba
   ES specialusis įgaliotinis ir jo personalas padeda pateikiant elementus siekiant atsakyti į reikalavimus ir įsipareigojimus, kylančius iš ankstesniųjų ES specialiųjų įgaliotinių Artimųjų Rytų taikos procese įgaliojimų, ir tuo tikslu teikia administracinę pagalbą ir prieigą prie atitinkamų bylų.
   14 straipsnis
   Peržiūra
   1.   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. ES specialusis įgaliotinis pateikia Tarybai, Komisijai ir vyriausiajam įgaliotiniui pažangos ataskaitą ne vėliau kaip 2013 m. spalio pabaigoje ir išsamią įgaliojimų vykdymo ataskaitą įgaliojimų termino pabaigoje.
   2.   ES specialiojo įgaliotinio įgaliojimai peržiūrimi ne vėliau kaip 2013 m. gruodžio 31 d.
   15 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2013 m. liepos 1 d.

      Priimta Briuselyje 2013 m. liepos 2 d.

            Tarybos vardu

            Pirmininkas

         L. LINKEVIČIUS

      (1)  OL L 19, 2012 1 23, p. 17.

      (2)  OL L 141, 2011 5 27, p. 17.


title: 2008/343/EB: 2008 m. balandžio 29 d. Tarybos sprendimas, iš dalies keičiantis Sprendimą 2007/868/EB, įgyvendinantį Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalį

text:
30.4.2008

               LT

               Europos Sąjungos oficialusis leidinys

               L 116/25

      TARYBOS SPRENDIMAS

   2008 m. balandžio 29 d.
   iš dalies keičiantis Sprendimą 2007/868/EB, įgyvendinantį Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalį
   (2008/343/EB)
   EUROPOS SĄJUNGOS TARYBA,
   atsižvelgdama į 2001 m. gruodžio 27 d. Tarybos reglamentą (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (1), ypač į jo 2 straipsnio 3 dalį,
   kadangi:

               (1)

               2007 m. gruodžio 20 d. Taryba priėmė Sprendimą 2007/868/EB (2).

               (2)

               2008 m. vasario 25 d. Taryba pateikė Jose Maria SISON atnaujintą motyvų, dėl kurių jis paliekamas asmenų, grupių ir subjektų, kuriems taikomos Reglamente (EB) Nr. 2581/2001 numatytos ribojančios priemonės, sąraše, pareiškimą ir paprašė J. M. SISON per mėnesį pateikti savo pastabas. 2008 m. kovo 24 d. laišku J. M. SISON pateikė Tarybai pastabas, kurias Taryba apsvarstė.

               (3)

               Taryba padarė išvadą, kad J. M. SISON yra susijęs su teroro aktais, kaip apibrėžta 2001 m. gruodžio 27 d. Bendrosios pozicijos 2001/931/BUSP dėl konkrečių priemonių taikymo kovojant su terorizmu (3) 1 straipsnio 2 ir 3 dalyse, ir kad kompetentinga nacionalinė institucija dėl J. M. SISON yra priėmusi sprendimus, kaip apibrėžta tos bendrosios pozicijos 1 straipsnio 4 dalyje. Taryba taip pat padarė išvadą, kad asmenų, grupių ir subjektų, kuriems taikomas Reglamentas (EB) Nr. 2580/2001, sąraše reikėtų iš dalies pakeisti įrašus apie J. M. SISON ir Filipinų komunistų partiją, kad būtų atspindėtas atnaujintas motyvų pareiškimas.

               (4)

               Todėl Taryba mano, kad J. M. SISON turėtų būti toliau taikomos Reglamente (EB) Nr. 2580/2001 numatytos specialios ribojančios priemonės,

         NUSPRENDĖ:
   1 straipsnis
   Sprendimo 2007/868/EB priedo įrašas apie Jose Maria SISON (dar žinomą kaip Armando Liwanag, dar žinomą kaip Joma) pakeičiamas taip:

      „SISON, Jose Maria (dar žinomas kaip Armando Liwanag, dar žinomas kaip Joma), gimęs 1939 2 8 Cabugao (Filipinai) – asmuo, atliekantis vadovaujamą vaidmenį Filipinų komunistų partijoje, įskaitant NTA“.

   2 straipsnis
   Sprendimo 2007/868/EB priedo įrašas apie Filipinų komunistų partiją pakeičiamas taip:

      „Filipinų komunistų partija, įskaitant Naują tautų armiją – NTA, Filipinuose, susijusi su SISON Jose Maria (dar žinomas kaip Armando Liwanag; dar žinomas kaip Joma, kuris atlieka vadovaujamą vaidmenį Filipinų komunistų partijoje, įskaitant NTA)“.

   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Liuksemburge, 2008 m. balandžio 29 d.

            Tarybos vardu

            Pirmininkas

         D. RUPEL

      (1)  OL L 344, 2001 12 28, p. 70. Reglamentas su paskutiniais pakeitimais, padarytais Sprendimu 2007/868/EB (OL L 340, 2007 12 22, p. 100).

      (2)  OL L 340, 2007 12 22, p. 100.

      (3)  OL L 344, 2001 12 28, p. 93. Bendroji pozicija su paskutiniais pakeitimais, padarytais Bendrąja pozicija 2007/871/BUSP (OL L 340, 2007 12 22, p. 109).


|

		52014PC0256

			Pasiūlymas TARYBOS SPRENDIMAS dėl protokolo, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Europos Sąjungos bei jos valstybių narių ir Gruzijos bendrosios aviacijos erdvės susitarimas, sudarymo Europos Sąjungos bei jos valstybių narių vardu /* COM/2014/0256 final - 2014/0134 (NLE) */

			   	AIŠKINAMASIS MEMORANDUMAS
 1)      Pasiūlymo aplinkybės
 110 || ·                   Pasiūlymo pagrindas ir tikslai. Bendrosios aplinkybės Dėl Europos Sąjungos bei jos valstybių narių ir Gruzijos bendrosios aviacijos erdvės susitarimo buvo deramasi remiantis 2009 m. birželio mėn. Tarybos sprendimu, kuriuo leista pradėti derybas. Susitarimas pasirašytas 2010 m. gruodžio 2 d.
 120 || 2013 m. liepos 1 d. Kroatijos Respublika įstojo į Europos Sąjungą. Remdamasi Akto dėl stojimo sąlygų 6 straipsnio 2 dalimi Kroatija įsipareigojo prisijungti prie valstybių narių ir Sąjungos su viena ar daugiau trečiųjų šalių ar su tarptautine organizacija sudarytų ar pasirašytų susitarimų. Susitarta dėl protokolo, kuriame nustatyti būtini lingvistiniai susitarimo pakeitimai, padarytini dėl Kroatijos įstojimo į ES. Pagal pirmiau nurodyto 6 straipsnio 2 dalį ir SESV 100 straipsnio 2 dalį bei 218 straipsnio 5 dalį protokolo pasirašymas buvo patvirtintas [...] sprendimu. Protokolas pasirašytas [...]. Dabar protokolas turėtų būti patvirtintas remiantis SESV 100 straipsnio 2 dalimi ir 218 straipsnio 6 dalies a punktu kartu su Stojimo akto 6 straipsnio 2 dalimi.
 130 || ·                   Pasiūlymo srityje galiojančios nuostatos Protokolo nuostatomis pakeičiamos arba papildomos Europos Sąjungos bei jos valstybių narių ir Gruzijos bendrosios aviacijos erdvės susitarimo nuostatos.
 140 || ·                   Derėjimas su kitomis Sąjungos politikos sritimis ir tikslais Susitarimas su Gruzija – pirmasis išsamus oro transporto susitarimas, pasirašytas su svarbia Kaukazo regiono partnere aviacijos srityje. Šis susitarimas – tai Sąjungos išorės politikos aviacijos srityje sistemos, kuri nustatyta Komisijos komunikatu COM(2005) 79 – „Bendrijos išorės politikos aviacijos srityje darbotvarkės rengimas“ ir neseniai peržiūrėta Komisijos komunikatu COM(2012) 556 – „Pasirengimas spręsti būsimus ES išorės politikos aviacijos srityje uždavinius“ bei atitinkamomis Tarybos išvadomis, dalis.
 2)      Konsultacijos su suinteresuotosiomis šalimis ir poveikio vertinimas
   || ·                                            Konsultacijos su suinteresuotosiomis šalimis
 211 || Konsultavimosi būdai, pagrindiniai tiksliniai sektoriai ir bendras respondentų apibūdinimas Netaikoma
 212 || Atsakymų santrauka ir kaip į juos atsižvelgta Netaikoma
 3)      TEISINIAI PASIŪLYMO ASPEKTAI
 305 || ·                   Siūlomų priemonių santrauka Protokolu numatyti būtini Europos Sąjungos bei jos valstybių narių ir Gruzijos bendrosios aviacijos erdvės susitarimo pakeitimai, padarytini dėl Kroatijos įstojimo į ES 2013 m. liepos 1 d.
 310 || ·                   Teisinis pagrindas Sutarties dėl Europos Sąjungos veikimo 100 straipsnio 2 dalis ir 218 straipsnio 6 dalies a punktas kartu su Stojimo akto 6 straipsnio 2 dalimi.
 4)      Poveikis biudžetui
 409 || Pasiūlymas neturi poveikio Sąjungos biudžetui.
 5)      PAPILDOMA INFORMACIJA
 570 || ·                   Išsamus pasiūlymo paaiškinimas Tarybos prašoma patvirtinti protokolą, kuriuo iš dalies keičiamas Europos Sąjungos bei jos valstybių narių ir Gruzijos bendrosios aviacijos erdvės susitarimas.
2014/0134 (NLE)
Pasiūlymas
TARYBOS SPRENDIMAS
dėl protokolo, kuriuo, atsižvelgiant
į Kroatijos Respublikos įstojimą į Europos
Sąjungą, iš dalies keičiamas Europos Sąjungos bei jos
valstybių narių ir Gruzijos bendrosios aviacijos erdvės
susitarimas, sudarymo Europos Sąjungos bei jos valstybių narių
vardu
EUROPOS SĄJUNGOS TARYBA,
atsižvelgdama į
Sutartį dėl Europos Sąjungos veikimo, ypač į jos 100
straipsnio 2 dalį ir 218 straipsnio 6 dalies a punktą,
atsižvelgdama į
Kroatijos stojimo aktą, ypač į jo 6 straipsnio 2 dalies
antrą pastraipą,
atsižvelgdama į
Europos Komisijos pasiūlymą,
atsižvelgdama į Europos Parlamento
nuomonę[1],

kadangi:
(1)       remiantis Tarybos sprendimu
2014/.../ES[2],
protokolas, kuriuo, atsižvelgiant į Kroatijos Respublikos
įstojimą į Europos Sąjungą, iš dalies keičiamas
Europos Sąjungos bei jos valstybių narių ir Gruzijos bendrosios
aviacijos erdvės susitarimas (toliau – protokolas), buvo pasirašytas su
sąlyga, kad jis bus sudarytas vėliau;
(2)       protokolas turėtų
būti patvirtintas,
PRIĖMĖ ŠĮ
SPRENDIMĄ:
1 straipsnis
Sąjungos ir jos valstybių narių
vardu patvirtinamas protokolas[3],
kuriuo, atsižvelgiant į Kroatijos įstojimą į Europos
Sąjungą, iš dalies keičiamas Europos Sąjungos bei jos
valstybių narių ir Gruzijos bendrosios aviacijos erdvės
susitarimas.
2 straipsnis
Tarybos Pirmininkas įgaliojamas paskirti
asmenį (-is), įgaliotą (-us) Europos Sąjungos ir jos
valstybių narių vardu deponuoti protokolo 3 straipsnyje
numatytą prisijungimo dokumentą.
3 straipsnis
Šis sprendimas įsigalioja jo
priėmimo dieną.
Priimta Briuselyje
                                                                       Tarybos
vardu
                                                                       Pirmininkas
[1]               OL C […], […], p. […].
[2]               OL L […], […], p. […].
[3]               Protokolo tekstas paskelbtas Europos Sąjungos oficialiajame
leidinyje OL L … kartu su sprendimu dėl jo pasirašymo.


title: 2015 m. spalio 1 d. Tarybos sprendimas (ES) 2015/1796 dėl Europos Sąjungos bei Europos atominės energijos bendrijos ir Šveicarijos Konfederacijos susitarimo, pagal kurį Šveicarijos Konfederacija tampa bendrosios mokslinių tyrimų ir inovacijų programos „Horizontas 2020“ ir Europos atominės energijos bendrijos mokslinių tyrimų ir mokymo programos, kuria papildoma programa „Horizontas 2020“, asocijuotąja šalimi ir kuriuo reglamentuojamas Šveicarijos Konfederacijos dalyvavimas Branduolių sintezės energetikos vystymo bendrosios įmonės vykdomoje ITER veikloje, sudarymo

text:
8.10.2015

               LT

               Europos Sąjungos oficialusis leidinys

               L 263/8

         TARYBOS SPRENDIMAS (ES) 2015/1796
   2015 m. spalio 1 d.
   dėl Europos Sąjungos bei Europos atominės energijos bendrijos ir Šveicarijos Konfederacijos susitarimo, pagal kurį Šveicarijos Konfederacija tampa bendrosios mokslinių tyrimų ir inovacijų programos „Horizontas 2020“ ir Europos atominės energijos bendrijos mokslinių tyrimų ir mokymo programos, kuria papildoma programa „Horizontas 2020“, asocijuotąja šalimi ir kuriuo reglamentuojamas Šveicarijos Konfederacijos dalyvavimas Branduolių sintezės energetikos vystymo bendrosios įmonės vykdomoje ITER veikloje, sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 6 dalies a punktu, 218 straipsnio 7 dalimi ir 218 straipsnio 8 dalies pirma pastraipa,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Europos Sąjungos bei Europos atominės energijos bendrijos ir Šveicarijos Konfederacijos susitarimas, pagal kurį Šveicarijos Konfederacija tampa bendrosios mokslinių tyrimų ir inovacijų programos „Horizontas 2020“ ir Europos atominės energijos bendrijos mokslinių tyrimų ir mokymo programos, kuria papildoma programa „Horizontas 2020“, asocijuotąja šalimi ir kuriuo reglamentuojamas Šveicarijos Konfederacijos dalyvavimas Branduolių sintezės energetikos vystymo bendrosios įmonės vykdomoje ITER veikloje (toliau – Susitarimas), Sąjungos vardu buvo pasirašytas 2014 m. gruodžio 5 d. remiantis Tarybos sprendimu 2014/953/ES (1);

               (2)

               remiantis Tarybos sprendimu 2014/954/Euratomas (2), Susitarimą Europos atominės energijos bendrija sudarė 2014 m. gruodžio 5 d.;

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Šiuo sprendimu Sąjungos vardu patvirtinamas Europos Sąjungos bei Europos atominės energijos bendrijos ir Šveicarijos Konfederacijos susitarimas, pagal kurį Šveicarijos Konfederacija tampa bendrosios mokslinių tyrimų ir inovacijų programos „Horizontas 2020“ ir Europos atominės energijos bendrijos mokslinių tyrimų ir mokymo programos, kuria papildoma programa „Horizontas 2020“, asocijuotąja šalimi ir kuriuo reglamentuojamas Šveicarijos Konfederacijos dalyvavimas Branduolių sintezės energetikos vystymo bendrosios įmonės vykdomoje ITER veikloje (3).
   2 straipsnis
   Tarybos pirmininkas Sąjungos vardu pateikia Susitarimo 15 straipsnio 1 dalies pirmoje pastraipoje numatytą pranešimą (4).
   3 straipsnis
   Komisija priima poziciją, kurios Sąjungos vardu turi būti laikomasi Šveicarijos ir Bendrijų mokslinių tyrimų komitete, dėl to komiteto sprendimų, priimamų pagal Susitarimo 5 straipsnio 2 dalį.
   4 straipsnis
   Šis sprendimas įsigalioja jo priėmimo dieną.

      Priimta liuksemburge 2015 m. spalio 1 d.

            Tarybos vardu

            Pirmininkas

         É. SCHNEIDER

      (1)  2014 m. gruodžio 4 d. Tarybos sprendimas 2014/953/ES dėl Europos Sąjungos bei Europos atominės energijos bendrijos ir Šveicarijos Konfederacijos mokslinio ir technologinio bendradarbiavimo susitarimo, pagal kurį Šveicarijos Konfederacija tampa Bendrosios mokslinių tyrimų ir inovacijų programos „Horizontas 2020“ ir Europos atominės energijos bendrijos mokslinių tyrimų ir mokymo programos, kuria papildoma programa „Horizontas 2020“, asocijuotąja šalimi ir kuriuo reglamentuojamas Šveicarijos Konfederacijos dalyvavimas Branduolių sintezės energetikos vystymo bendrosios įmonės vykdomoje ITER veikloje, pasirašymo Europos Sąjungos vardu ir laikino taikymo (OL L 370, 2014 12 30, p. 1).

      (2)  2014 m. gruodžio 4 d. Tarybos sprendimas 2014/954/Euratomas, kuriuo patvirtinama, kad Europos Komisija Europos atominės energijos bendrijos vardu sudarė Europos Sąjungos bei Europos atominės energijos bendrijos ir Šveicarijos Konfederacijos mokslinio ir technologinio bendradarbiavimo susitarimą, pagal kurį Šveicarijos Konfederacija tampa Bendrosios mokslinių tyrimų ir inovacijų programos „Horizontas 2020“ ir Europos atominės energijos bendrijos mokslinių tyrimų ir mokymo programos, kuria papildoma programa „Horizontas 2020“, asocijuotąja šalimi ir kuriuo reglamentuojamas Šveicarijos Konfederacijos dalyvavimas Branduolių sintezės energetikos vystymo bendrosios įmonės vykdomoje ITER veikloje (OL L 370, 2014 12 30, p. 19).

      (3)  Susitarimas buvo paskelbtas OL L 370, 2014 12 30 kartu su sprendimu dėl pasirašymo.

      (4)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2012/176/ES: 2012 m. kovo 8 d. Tarybos sprendimas dėl Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Maroko Karalystės, protokolo dėl Europos Sąjungos ir Maroko Karalystės pagrindų susitarimo, kuriuo nustatomi Maroko Karalystės dalyvavimo Sąjungos programose bendrieji principai, sudarymo

text:
28.3.2012

               LT

               Europos Sąjungos oficialusis leidinys

               L 90/1

         TARYBOS SPRENDIMAS
   2012 m. kovo 8 d.
   dėl Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Maroko Karalystės, protokolo dėl Europos Sąjungos ir Maroko Karalystės pagrindų susitarimo, kuriuo nustatomi Maroko Karalystės dalyvavimo Sąjungos programose bendrieji principai, sudarymo
   (2012/176/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 6 dalies a punkto i papunkčiu bei 218 straipsnio 8 dalies antra pastraipa,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Maroko Karalystės, protokolas dėl Europos Sąjungos ir Maroko Karalystės pagrindų susitarimo, kuriuo nustatomi Maroko Karalystės dalyvavimo Sąjungos programose bendrieji principai (toliau – protokolas), pasirašytas Sąjungos vardu 2010 m. spalio 7 d.;

               (2)

               2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas;

               (3)

               protokolas turėtų būti sudarytas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos ir Viduržemio jūros regiono šalių susitarimo, įsteigiančio asociaciją tarp Europos Bendrijų bei jų valstybių narių ir Maroko Karalystės, protokolas dėl Europos Sąjungos ir Maroko Karalystės pagrindų susitarimo, kuriuo nustatomi Maroko Karalystės dalyvavimo Sąjungos programose bendrieji principai.
   Protokolo tekstas pridedamas prie šio sprendimo.
   2 straipsnis
   Tarybos pirmininkas Sąjungos vardu pateikia protokolo 10 straipsnyje numatytą pranešimą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. kovo 8 d.

            Tarybos vardu

            Pirmininkas

         M. BØDSKOV

    ---documentbreak---

               28.3.2012

               LT

               Europos Sąjungos oficialusis leidinys

               L 90/2

         Europos Bendrijų bei jų valstybių narių ir Maroko Karalystės Europos ir Viduržemio jūros regiono šalių susitarimo
   PROTOKOLAS
   dėl Europos Sąjungos ir Maroko Karalystės pagrindų susitarimo, kuriuo nustatomi Maroko Karalystės dalyvavimo Sąjungos programose bendrieji principai
   EUROPOS SĄJUNGA (toliau – Sąjunga)
   ir
   MAROKO KARALYSTĖ (toliau – Marokas),
   Toliau
   kartu vadinamos šalimis,
   KADANGI:

               (1)

               1996 m. vasario 26 d. Marokas sudarė Europos ir Viduržemio jūros regiono šalių susitarimą, steigiantį Europos Bendrijų bei jų valstybių narių ir Maroko Karalystės asociaciją (1) (toliau – susitarimas);

               (2)

               2004 m. birželio 17 ir 18 d. Briuselio Europos Vadovų Taryba pritarė Komisijos pasiūlymams dėl Europos kaimynystės politikos (EKP) ir patvirtino 2004 m. birželio 14 d. Tarybos išvadas;

               (3)

               Taryba vėliau ne kartą priėmė šiai politikai palankias išvadas;

               (4)

               2007 m. kovo 5 d. Taryba išreiškė paramą bendram ir visuotiniam nusistatymui, pateiktam 2006 m. gruodžio 4 d. Komisijos komunikate, sudaryti galimybes EKP šalims partnerėms dalyvauti Bendrijos agentūrų veikloje ir Bendrijos programose, atsižvelgiant į jų vertę ir kai tai leidžia teisiniai pagrindai;

               (5)

               Marokas išreiškė norą dalyvauti keliose Sąjungos programose;

               (6)

               su Maroko dalyvavimu kiekvienoje konkrečioje programoje susijusios tam tikros sąlygos, įskaitant finansinį įnašą, ataskaitas ir įvertinimo procedūras, turi būti nustatytos Komisijos ir Maroko kompetentingų institucijų susitarimo protokole,

         SUSITARĖ:
   1 straipsnis
   Marokui leidžiama dalyvauti visose dabartinėse ir būsimose Sąjungos programose, atvirose Marokui, pagal atitinkamas tų programų priėmimo nuostatas.
   2 straipsnis
   Marokas finansiškai prie Sąjungos bendrojo biudžeto prisideda pagal konkrečias programas, kuriose jis dalyvauja.
   3 straipsnis
   Svarstant su Maroku susijusius klausimus Maroko atstovams leidžiama stebėtojų teisėmis dalyvauti valdymo komitetuose, atsakinguose už programų, prie kurių Marokas prisideda finansiškai, stebėseną.
   4 straipsnis
   Kiek tai įmanoma, dalyvių iš Maroko pateiktiems projektams ir iniciatyvoms taikomos tos pačios programoms numatytos sąlygos, taisyklės ir procedūros, kaip ir valstybėms narėms.
   5 straipsnis
   Su Maroko dalyvavimu kiekvienoje konkrečioje programoje susijusios tam tikros sąlygos, ypač dėl finansinio įnašo mokėjimo, ataskaitų ir įvertinimo procedūrų, nustatomos Komisijos ir Maroko kompetentingų institucijų susitarimu (susitarimo memorandumu), remiantis atitinkamų programų nustatytais kriterijais.
   Jeigu Marokas kreipiasi dėl Sąjungos išorės paramos dalyvauti konkrečioje Sąjungos programoje pagal 2006 m. spalio 24 d. Europos Parlamento ir Tarybos reglamento (EB) Nr. 1638/2006, išdėstančio bendrąsias nuostatas, kurios nustato Europos kaimynystės ir partnerystės priemonę (2), 3 straipsnį arba pagal bet kurį panašų Sąjungos išorės paramą Marokui numatantį reglamentą, kuris gali būti priimtas ateityje, sąlygos, kuriomis Marokas gali naudotis Sąjungos parama, nustatomos finansavimo sutartyje, ypač atsižvelgiant į Reglamento (EB) Nr. 1638/2006 20 straipsnį.
   6 straipsnis
   Pagal 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3) kiekviename pagal 5 straipsnį sudarytame susitarimo memorandume turi būti nustatoma, kad finansinę kontrolę arba auditą ar kitus patikrinimus, įskaitant administracinius tyrimus, vykdys Komisija, Europos kovos su sukčiavimu tarnyba ir Audito Rūmai arba kad tokia kontrolė ir auditas bus vykdomi jiems vadovaujant.
   Reikėtų parengti išsamias finansinės kontrolės ir audito, administracinių priemonių, nuobaudų ir išieškojimo nuostatas, pagal kurias Komisijai, Europos kovos su sukčiavimu tarnybai ir Audito Rūmams būtų suteikti įgaliojimai, atitinkantys jų įgaliojimus Sąjungoje įsikūrusių paramos gavėjų ir rangovų atžvilgiu.
   7 straipsnis
   Šis protokolas taikomas tol, kol galioja susitarimas.
   Šį protokolą pasirašo bei patvirtina šalys, taikydamos savo procedūras.
   Kiekviena šalis gali denonsuoti šį protokolą, raštu apie tai pranešusi kitai šaliai. Šis protokolas baigia galioti praėjus šešiems mėnesiams nuo tokio pranešimo dienos.
   Protokolo bet kurios iš šalių denonsavimas neturi jokios įtakos patikrinimams ir kontrolei, kurie atitinkamais atvejais atliekami pagal 5 ar 6 straipsniuose išdėstytas nuostatas.
   8 straipsnis
   Ne vėliau kaip per trejus metus nuo šio protokolo įsigaliojimo dienos ir paskui kas trejus metus abi šalys, atsižvelgdamos į Maroko Karalystės faktinį dalyvavimą Sąjungos programose, gali patikrinti, kaip šis protokolas yra įgyvendinamas.
   9 straipsnis
   Šis protokolas taikomas teritorijoms, kuriose taikoma Sutartis dėl Europos Sąjungos veikimo, toje sutartyje numatytomis sąlygomis ir Maroko Karalystės teritorijai.
   10 straipsnis
   Šis protokolas įsigalioja pirmą kito mėnesio dieną, šalims diplomatiniais kanalais pranešus viena kitai, kad protokolui įsigalioti būtinos procedūros užbaigtos.
   11 straipsnis
   Šis protokolas yra neatskiriama susitarimo dalis.
   12 straipsnis
   Šis protokolas sudarytas dviem egzemplioriais vokiečių, anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir arabų kalbomis, ir visi šie tekstai yra autentiški.

      Съставено в Брюксел на тринадесети декември две хиляди и десета година.
      Hecho en Bruselas, el trece de diciembre de dos mil diez.
      V Bruselu dne třináctého prosince dva tisíce deset
      Udfærdiget i Bruxelles den trettende december to tusind og ti.
      Geschehen zu Brüssel am dreizehnten Dezember zweitausendzehn.
      Kahe tuhande kümnenda aasta detsembrikuu kolmeteistkümnendal päeval Brüsselis.
      Έγινε στις Βρυξέλλες στις δεκατρείς Δεκεμβρίου δύο χιλιάδες δέκα.
      Done at Brussels on the thirteenth day of December in the year two thousand and ten.
      Fait à Bruxelles, le treize décembre deux mille dix.
      Fatto a Bruxelles, addì tredici dicembre duemiladieci.
      Briselē, divi tūkstoši desmitā gada trīspadsmitajā decembrī.
      Priimta du tūkstančiai dešimtų metų gruodžio tryliktą dieną Briuselyje.
      Kelt Brüsszelben, a kétezer-tizedik év december tizenharmadik napján.
      Magħmul fi Brussell, fit-tlettax-il jum ta' Diċembru tas-sena elfejn u għaxra.
      Gedaan te Brussel, de dertiende december tweeduizend tien.
      Sporządzono w Brukseli dnia trzynastego grudnia roku dwa tysiące dziesiątego.
      Feito em Bruxelas, em treze de Dezembro de dois mil e dez.
      Întocmit la Bruxelles, la treisprezece decembrie două mii zece.
      V Bruseli dňa trinásteho decembra dvetisícdesať.
      V Bruslju, dne trinajstega decembra leta dva tisoč deset.
      Tehty Brysselissä kolmantenatoista päivänä joulukuuta vuonna kaksituhattakymmenen.
      Som skedde i Bryssel den trettonde december tjugohundratio.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Кралство Мароко
         Por el Reino de Marruecos
         Za Marocké království
         For Kongeriget Marokko
         Für das Königreich Marokko
         Maroko Kuningriigi nimel
         Για το Βασίλειο του Μαρόκου
         For the Kingdom of Morocco
         Pour le Royaume du Maroc
         Per il Regno del Marocco
         Marokas Karalistes vārdā –
         Maroko Karalystės vardu,
         A Marokkói Királyság részéről
         Għar-Renju tal-Marokk
         Voor het Koninkrijk Marokko
         W imieniu Królestwa Maroka
         Pelo Reino de Marrocos
         Pentru Regatul Maroc
         Za Marocké kráľovstvo
         Za Kraljevino Maroko
         Marokon kuningaskunnan puolesta
         För Konungariket Marocko

      (1)  OL L 70, 2000 3 18, p. 2.

      (2)  OL L 310, 2006 11 9, p. 1.

      (3)  OL L 248, 2002 9 16, p. 1.


title: 2010/275/: 2010 m. gegužės 10 d. Europos centrinio banko sprendimas dėl suvienytų dvišalių paskolų Graikijos Respublikai valdymo ir dėl Sprendimo ECB/2007/7 dalinio keitimo (ECB/2010/4)

text:
13.5.2010

               LT

               Europos Sąjungos oficialusis leidinys

               L 119/24

         EUROPOS CENTRINIO BANKO SPRENDIMAS
   2010 m. gegužės 10 d.
   dėl suvienytų dvišalių paskolų Graikijos Respublikai valdymo ir dėl Sprendimo ECB/2007/7 dalinio keitimo
   (ECB/2010/4)
   (2010/275/ES)
   EUROPOS CENTRINIO BANKO VYKDOMOJI VALDYBA,
   atsižvelgdama į Sutartį dėl Europos Sąjungos veikimo, ypač į jos 132 straipsnį,
   atsižvelgdama į Europos centrinių bankų sistemos ir Europos centrinio banko statutą (toliau – ECBS statutas), ypač į jo 17 ir 21 straipsnius,
   kadangi:

               (1)

               Pagal ECBS statuto 17 straipsnį savo operacijoms vykdyti Europos centrinis bankas (ECB) gali atidaryti sąskaitas kredito įstaigoms, viešiesiems subjektams ir kitiems rinkos dalyviams.

               (2)

               ECBS statuto 21 straipsnio 1 ir 2 dalyse nustatyta, kad ECB gali veikti kaip Sąjungos institucijų, įstaigų ar organų, valstybių narių centrinių vyriausybių, regioninių, vietos ar kitų valdžios institucijų, kitų viešosios teisės reglamentuojamų įstaigų arba valstybinių įmonių fiskalinis agentas.

               (3)

               Daroma nuoroda į viešųjų interesų labui veikiančių valstybių narių, kurių valiuta yra euras (išskyrus Graikijos Respubliką ir Vokietijos Federacinę Respubliką), ir KfW, laikantis Vokietijos Federacinės Respublikos nurodymų ir turint jos garantiją (toliau – paskolos davėjos) su Graikijos Respublika (toliau – paskolos gavėja) ir Bank of Greece kaip paskolos gavėjos agentu sudarytą Susitarimą dėl paskolos programos (toliau – Susitarimas dėl paskolos programos).

               (4)

               Daroma nuoroda į valstybių narių, kurių valiuta yra euras (išskyrus Graikijos Respubliką), Kreditorių susitarimą (toliau – Kreditorių susitarimas), kuriuo Europos Komisijai patikima valdyti pagal Susitarimą dėl paskolos programos suvienytas dvišales paskolas.

               (5)

               Pagal Kreditorių susitarimą valstybės narės, kurių valiuta yra euras, išskyrus Graikijos Respubliką, įgalioja Europos Komisiją organizuoti suvienytas dvišales paskolas Graikijos Respublikai ir atstovauti jas valdant šias paskolas. Kreditorių susitarimo 3 straipsnis įgalioja Europos Komisiją paskolų davėjų vardu atidaryti sąskaitą ECB, naudotiną Susitarimo dėl paskolos programos kontekste atlikti visus mokėjimus paskolos davėjų ir gavėjo vardu. Kreditorių susitarimas nustato būtinas nuostatas dėl paskolų mokėjimų ir grąžinimų.

               (6)

               Būtina nustatyti nuostatas dėl ECB atidarytinos grynųjų pinigų sąskaitos Susitarimui dėl paskolos programos ir Kreditorių susitarimui veikti.

               (7)

               Pagal 2007 m. liepos 24 d. Sprendimo ECB/2007/7 dėl TARGET2-ECB (1) sąlygų 1 straipsnio 2 dalį ECB klientais gali būti tik centriniai bankai ir Europos bei tarptautinės organizacijos. Susitarimui dėl paskolos programos ir Kreditorių susitarimui veikti būtina išplėsti asmenų, kurie gali būti ECB klientais, kategorijas,

         PRIĖMĖ ŠĮ SPRENDIMĄ:
   1 straipsnis
   Sprendimo ECB/2007/7 dalinis keitimas
   Sprendimo ECB/2007/7 1 straipsnio 2 dalis iš dalies keičiama taip:

      „2.   ECB klientais gali būti tik centriniai bankai, Europos ir tarptautinės organizacijos, ir, vadovaujantis Valdančiosios tarybos ad hoc sprendimu, Europos Sąjungos valstybių narių centrinės vyriausybės arba tokių centrinių vyriausybių viešojo sektoriaus subjektai, įgalioti veikti jų vardu.“

   2 straipsnis
   Sąskaitos atidarymas
   ECB, atsižvelgdama į Susitarimą dėl paskolos programos, ir gavusi Europos Komisijos prašymą, paskolos davėjų vardu atidaro sąskaitą.
   3 straipsnis
   Mokėjimų sąskaitoje priėmimas
   ECB tik tuomet priima mokėjimus iš paskolos davėjų vardu atidarytos sąskaitos ar į ją, jei šie mokėjimai susiję su Susitarimu dėl paskolos programos.
   4 straipsnis
   Nurodymų priėmimas
   Paskolos davėjų vardu atidarytos sąskaitos atžvilgiu ECB priima tik Europos Komisijos nurodymus ir veikia tik pagal juos ir nepriima jokių nurodymų iš atskirų paskolos davėjų.
   5 straipsnis
   Atlyginimas
   Už paskolų davėjų vardu atidarytos sąskaitos likutį ECB moka palūkanas, kurios atitinka ECB indėlių galimybės palūkanų normą faktiniu/360 pagrindu.
   6 straipsnis
   Įsigaliojimas
   Šis sprendimas įsigalioja 2010 m. gegužės 12 d.

      Priimta Frankfurte prie Maino 2010 m. gegužės 10 d.

            ECB pirmininkas

         Jean-Claude TRICHET

      (1)  OL L 237, 2007 9 8, p. 71.


title: 2008 m. spalio 24 d. Tarybos sprendimas 2008/852/TVR dėl kovos su korupcija kontaktinių punktų tinklo

text:
12.11.2008

               LT

               Europos Sąjungos oficialusis leidinys

               L 301/38

      TARYBOS SPRENDIMAS 2008/852/TVR
   2008 m. spalio 24 d.
   dėl kovos su korupcija kontaktinių punktų tinklo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį, 30 straipsnio 1 dalį, 31 straipsnį ir 34 straipsnio 2 dalies c punktą,
   atsižvelgdama į Vokietijos Federacinės Respublikos iniciatyvą (1),
   atsižvelgdama į Europos Parlamento nuomonę (2),
   kadangi:

               (1)

               Sutarties 29 straipsnyje nurodoma, kad Sąjungos tikslo – suteikti piliečiams aukšto lygio saugumą laisvės, saugumo ir teisingumo erdvėje siekiama užkardant organizuotą ir kitokį nusikalstamumą, įskaitant korupciją bei sukčiavimą, ir kovojant su jais.

               (2)

               Naujojo tūkstantmečio pradžiai skirtoje Europos Sąjungos organizuoto nusikalstamumo prevencijos ir kontrolės strategijoje pabrėžiamas poreikis plėtoti visapusišką ES kovos su korupcija politiką.

               (3)

               2005 m. balandžio 14 d. rezoliucijoje dėl išsamios ES kovos su korupcija politikos, kurioje nurodomas 2003 m. gegužės 28 d. Komisijos komunikatas Tarybai, Europos Parlamentui bei Europos ekonomikos ir socialinių reikalų komitetui dėl išsamios ES kovos su korupcija politikos, Taryba dar kartą patvirtina valstybių narių vaidmens ir darbo kuriant išsamią, įvairias sritis apimančią kovos su korupcija viešajame ir privačiajame sektoriuose politiką, bendradarbiaujant su visais susijusiais pilietinės visuomenės ir verslo veikėjais, svarbą.

               (4)

               Hagos programoje (3) (2.7 punktas) Europos Vadovų Taryba palankiai įvertino strateginės koncepcijos dėl tarpvalstybinio organizuoto nusikalstamumo ir korupcijos ES lygiu kūrimą bei paprašė Tarybos ir Komisijos toliau vystyti šią koncepciją bei ją įgyvendinti.

               (5)

               ES valstybių narių nacionalinių policijos stebėsenos ir tikrinimo organų bei jų kovos su korupcija agentūrų, turinčių platesnius įgaliojimus, vadovai ir svarbiausi atstovai 2004 m. lapkričio mėn. susitiko Vienoje vykusioje Pagrindų programos dėl policijos ir teisminio bendradarbiavimo baudžiamosiose bylose (AGIS) konferencijoje operatyvinio bendradarbiavimo kovojant su korupcija Europos Sąjungoje stiprinimo klausimu. Jie pabrėžė, kad svarbu toliau stiprinti jų bendradarbiavimą, inter alia, organizuojant metinius susitikimus ir palankiai įvertino esamomis struktūromis pagrįsto Europos kovos su korupcija tinklo idėją. Po Vienos konferencijos šie Europos partneriai prieš korupciją (EPAC) 2006 m. lapkričio mėn. susitiko Budapešte, šeštajame metiniame susitikime, kuriame didžioji jų dauguma patvirtino savo įsipareigojimą remti iniciatyvą dėl oficialesnio kovos su korupcija tinklo sukūrimo.

               (6)

               Siekiant remtis esamomis struktūromis, valdžios institucijoms ir agentūroms, kurios sudarys Europos kovos su korupcija tinklą, galėtų priklausyti organizacijos, esančios EPAC narėmis.

               (7)

               Visuotinai (4) pripažįstama, kad tarptautinio bendradarbiavimo stiprinimas yra pagrindinis kovos su korupcija veiksnys. Kova su visų rūšių korupcija turėtų būti sustiprinta veiksmingai bendradarbiaujant, nustatant veiksmų galimybes, keičiantis gera praktika ir plėtojant aukštus profesinius standartus. Kovos su korupcija tinklo sukūrimas ES lygiu labai padės pagerinti šį bendradarbiavimą,

         NUSPRENDĖ:
   1 straipsnis
   Tikslas
   Siekiant pagerinti valdžios institucijų ir agentūrų bendradarbiavimą tam, kad būtų užkirstas kelias korupcijai Europoje ir su ja kovojama, įkuriamas Europos Sąjungos valstybių narių kontaktinių punktų tinklas (toliau – tinklas). Europos Komisija, Europolas ir Eurojustas visapusiškai dalyvauja tinklo veikloje.
   2 straipsnis
   Tinklo sudėtis
   Tinklą sudaro Europos Sąjungos valstybių narių valdžios institucijos ir agentūros, kurioms pavesta užduotis užkirsti kelią korupcijai ar kovoti su ja. Narius skiria valstybės narės. Kiekviena valstybė narė skiria bent vieną, tačiau ne daugiau kaip tris organizacijas. Europos Komisija paskiria savo atstovus. Europolas ir Eurojustas pagal atitinkamą savo kompetenciją gali dalyvauti tinklo veikloje.
   3 straipsnis
   Tinklo užduotys
   1.   Tinklo užduotys visų pirma yra šios:

               1)

               sukuriamas forumas keistis informacija visoje ES apie veiksmingas priemones ir patirtį korupcijos prevencijos bei kovos su ja srityje;

               2)

               sudaromos sąlygos užmegzti jo narių tarpusavio ryšius ir aktyviai juos palaikyti.

         Šiais tikslias, inter alia, nuolat atnaujinamas kontaktinių punktų sąrašas ir tvarkoma tinklavietė.
   2.   Tinklo nariai, siekdami įvykdyti savo užduotis, susirenka taip dažnai kiek reikia, tačiau ne rečiau kaip kartą per metus.
   4 straipsnis
   Taikymo sritis
   Valstybių narių policijos ir teisminį bendradarbiavimą reglamentuoja atitinkamos taisyklės. Tinklo sukūrimas nepažeidžia tokių taisyklių ir nedaro įtakos CEPOL vaidmeniui.
   5 straipsnis
   Tinklo veiklos organizavimas
   1.   Tinklas savarankiškai organizuoja savo veiklą, remdamasis esamu neoficialiu EPAC bendradarbiavimu.
   2.   Valstybės narės ir Europos Komisija padengia visas jų paskirtų narių ar atstovų išlaidas. Ta pati taisyklė taikoma Europolui ir Eurojustui.
   6 straipsnis
   Įsigaliojimas
   Šis sprendimas įsigalioja kitą dieną po jo priėmimo.

      Priimta Liuksemburge, 2008 m. spalio 24 d.

            Tarybos vardu

            Pirmininkė

         M. ALLIOT-MARIE

      (1)  OL C 173, 2007 7 26, p. 3.

      (2)  2008 m. birželio 5 d. nuomonė (dar nepaskelbta Oficialiajame leidinyje).

      (3)  Hagos programa: laisvės, saugumo ir teisingumo stiprinimas Europos Sąjungoje (OL C 53, 2005 3 3, p. 1).

      (4)  2003 m. spalio 31 d. Jungtinių Tautų Generalinės Asamblėjos rezoliucija 58/04 priimta Jungtinių Tautų konvencija prieš korupciją.


title: 2016 m. rugsėjo 29 d. Tarybos sprendimas (ES) 2017/1546 dėl Europos Sąjungos bei jos valstybių narių ir Australijos bendrojo susitarimo pasirašymo Europos Sąjungos vardu ir laikino taikymo

text:
15.9.2017

               LT

               Europos Sąjungos oficialusis leidinys

               L 237/5

         TARYBOS SPRENDIMAS (ES) 2017/1546
   2016 m. rugsėjo 29 d.
   dėl Europos Sąjungos bei jos valstybių narių ir Australijos bendrojo susitarimo pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį,
   atsižvelgdama į Sutartį dėl Europos Sąjungos veikimo, ypač į jos 207 straipsnį ir 212 straipsnio 1 dalį kartu su 218 straipsnio 5 dalimi ir 8 dalies antra pastraipa,
   atsižvelgdama į Europos Komisijos ir Sąjungos vyriausiojo įgaliotinio užsienio reikalams ir saugumo politikai bendrą pasiūlymą,
   kadangi:

               (1)

               2011 m. spalio 10 d. Taryba įgaliojo Komisiją ir Sąjungos vyriausiąjį įgaliotinį užsienio reikalams ir saugumo politikai pradėti derybas su Australija dėl bendrojo susitarimo, skirto pakeisti 2008 m. ES ir Australijos partnerystės programą;

               (2)

               derybos dėl Europos Sąjungos bei jos valstybių narių ir Australijos bendrojo susitarimo (toliau – Susitarimas) sėkmingai užbaigtos 2015 m. kovo 5 d. Susitarime atsižvelgta tiek į istoriškai glaudžius abiejų Šalių santykius ir į vis stiprėjančius jų ryšius, tiek į jų pasiryžimą dideliu mastu ir naujoviškais būdais toliau stiprinti ir plėtoti tarpusavio santykius;

               (3)

               Susitarimo 61 straipsnyje numatyta, kad Sąjunga ir Australija gali iki Susitarimo įsigaliojimo laikinai taikyti tam tikras jo nuostatas, dėl kurių abi Šalys bendrai susitaria;

               (4)

               todėl Susitarimas turėtų būti Sąjungos vardu pasirašytas ir kai kurios jo nuostatos turėtų būti laikinai taikomos, kol bus užbaigtos jo sudarymui būtinos procedūros,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos bei jos valstybių narių ir Australijos bendrąjį susitarimą, su sąlyga, kad Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Kol Susitarimas įsigalios, pagal jo 61 straipsnį ir atsižvelgiant į tame straipsnyje numatytus pranešimus, Sąjungai ir Australijai laikinai taikomos toliau nurodytos Susitarimo nuostatos, tačiau tik tiek, kiek jomis reglamentuojami klausimai priklauso Sąjungos kompetencijai, įskaitant Sąjungos kompetencijai apibrėžti ir įgyvendinti bendrą užsienio ir saugumo politiką priklausančius klausimus (1):

               —

               3 straipsnis (Politinis dialogas),

               —

               10 straipsnis (Bendradarbiavimas regioninėse ir tarptautinėse organizacijose),

               —

               56 straipsnis (Jungtinis komitetas), išskyrus jo 3 dalies g ir h punktus,

               —

               X antraštinė dalis (Baigiamosios nuostatos), išskyrus 61 straipsnio 1 ir 3 dalis tiek, kiek tai būtina, siekiant užtikrinti pirmose trijose įtraukose nurodytų Susitarimo nuostatų laikiną taikymą.

         3 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   4 straipsnis
   Šis sprendimas įsigalioja kitą dieną po jo priėmimo.

      Priimta Briuselyje 2016 m. rugsėjo 29 d.

            Tarybos vardu

            Pirmininkas

         P. ŽIGA

      (1)  Datą, nuo kurios 2 straipsnyje nurodytos Susitarimo nuostatos bus laikinai taikomos, Europos Sąjungos oficialiajame leidinyje paskelbs Tarybos Generalinis sekretoriatas.


title: 2008/570/EB,Euratomas: 2008 m. liepos 8 d. Tarybos sprendimas dėl Ekonomikos ir socialinių reikalų komiteto Portugalijai atstovaujančio nario skyrimo

text:
11.7.2008

               LT

               Europos Sąjungos oficialusis leidinys

               L 183/33

      TARYBOS SPRENDIMAS

   2008 m. liepos 8 d.
   dėl Ekonomikos ir socialinių reikalų komiteto Portugalijai atstovaujančio nario skyrimo
   (2008/570/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 259 straipsnį,
   atsižvelgdama į Europos atominės energijos bendrijos steigimo sutartį, ypač jos 167 straipsnį,
   atsižvelgdama į Tarybos sprendimą 2006/651/EB, Euratomas (1),
   atsižvelgdama į Portugalijos Vyriausybės pateiktą pasiūlymą,
   atsižvelgdama į Komisijos nuomonę,
   kadangi atsistatydinus Eduardo Manuel NOGUEIRA CHAGAS tapo laisva Ekonomikos ir socialinių reikalų komiteto nario vieta,
   NUSPRENDĖ:
   1 straipsnis
   Florival ROSA LANÇA skiriamas Ekonomikos ir socialinių reikalų komiteto nariu likusiam kadencijos laikui iki 2010 m. rugsėjo 20 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje, 2008 m. liepos 8 d.

            Tarybos vardu

            Pirmininkė

         C. LAGARDE

      (1)  OL L 269, 2006 9 28, p. 13. Sprendimas su pakeitimais, padarytais Sprendimu 2007/622/EB, Euratomas (OL L 253, 2007 9 28, p. 39).